text:
Masa lam gaw, Myen mung a mung masa lam kaja wa ai maga de galai wa ai zawn raitim, Myen hpyen du ni shanhte a mayak manghkang langai hpe tawk lai lu hkra galaw dat ai mung masa lahkam langai sha rai nga ai. American atsuya hku n'na mung Myen mung hpe shaning 20 ning jan madang shagrit let ganawn nga ai hpe kau da let, Myen hpyen du ni hte grau ni htep ai ganawn mazum lam tam wa ai rai n'na, hting bu Miwa Gumsan mung dan a Myen mung ningtsa lam shagu hku ka-up sha wa ai hpe htingnut mat hkra galaw dat ai lahkam langai mung rai nga ai.
N'dai mabyin hta American hte Myen hpyen atsuya ni mung masa akyu pru mat ai teng tim, kaja wa Myen mung a mang hkang hpungdim dat lu na gaw myit mada shara nau n nga ai hpe mu lu ai. N'dai mabyin hta jai lang katut ai Aung San Suu Kyi hpe Mr. Jim Webb hkrum shaga ai shaloi, ganing re ai mung masa shawng lam ni hpe jahkrup hkat ai n chye lu tim, 2010 ning hta galaw na ra-lata poi hpe madi shadaw ging ai ngu Jim Webb tsun ai lam gaw, Myen hpyen du ni matu manu mana akyu kaba pru ai rai nga ai. American gaw shi a akyu hpe yu n'na tsun ai rai na sai. Myen mung nga Jinghpaw Wunpawng amyu zawn re amyu kaji ni matu gaw hpa akyu n nga ai hpe mu lu ai.
American hte Sin-na mung dan malawng gaw Myen mung a manghkang hpe Myen hte Myen n re ai amyu sha ni lapran mung masa myit hkrum ai lam n nga shi ai, n lu shi ai majaw, manghkang byin nga ai ngu n mu ai sha, Myen mung a manghkang gaw Democracy n nga ai majaw re ngu mu mada ai gaw shut kaba nan rai nga ai. Chye nga ninglen tinang mung dan akyu matu dai hku mu mada ai mung mai byin ai.
Kaja wa nga yang, Myen mung gaw English n pu na shanglawt lu ai 1947 ning kawn shaning 10 ning jan democracy lai len hte uphkang wa ai democracy mung dan langai rai wa sai. Ya dai ni Myen mung democracy mung dan n byin wa ai sha n nga, laja lana ladat hte mung dan hpe up-hkang ra nga ai gaw, uphkang ai Myen ni n ra sharawng ai majaw, Myen n re ai amyu sha ni hpe ahkaw ahkang n kam jaw, mayam yam sha na masing a majaw sha rai nga ai. Shaning 60 ning laman Myen mung gaw mungkan hta matsan dik ai mungdan byin wa ai hte, dinghku n ru, n ra re manghkang law dik ai mung dan byin wa ai gaw uphkang ai Myen ni a lit gaw malawng rai nga sai.
Munghpawng Myen mung ngu ai byin tai wa ai ngu ai mung, Myen n re ai amyu sha ni, grau n'na anhte Jinghpaw Wunpawng amyu sha ni ningshawng let shakut shaja n'na, Myen hte rau sha English kawn shanglawt la na ngu ai majaw sha byin pru wa nga ai. Dai n'rai yang ya dai ni na Munghpawm Myen mung ngu nga na n rai nga ai. Anhte amyu sha ni mung Myen a n pu kaw roi rip ai n hkrum sha na sai.
Gara hku myi raitim, moi na anhte a Jiwa ni shakut wa ai majaw Jinghpaw mungdaw ngu ai sha gaw masat la lu ga ai. Raitim, Myen ni a grit nem ai mung masa lai ladat ni a majaw, Jinghpaw shanglawt mung dan gaw de na matu 1949 ning hta Du kaba Lahpai Naw Seng hku n'na Pawngyawng National Defense Force hpaw n'na Myen atsuya hpe gasat wa sai. De hpang 1961 ning hta Du kaba Lahtaw Zau Seng woi awn let Wunpanwg Mungdan Shanlawt Hpyen Dap (KIA) hpe hpaw let mung dan shanlawt lu na matu shakut sa wa sai.
Masa lam amyu myu a majaw, 1980 ning hta Ningbaw kaba Maran Brang Seng woi awn let Wunpawng Mungdan Shanglawt Hpung a mung masa pandung hpe awm dawm shanglawt lam kawn shayawm let, Myen Munghpawm kata kaw nga let tinang a gam maka hpe tinang gaw gap la ai (Self-determination) lu hkra dai ten na Ne Win atsuya hte jahkrup wa sai. Bungli n byin ai majaw rawtmalan bai matut sai.
De hpang 1994 ning hta ya na Myen hpyen atsuya hte gap hkat jahkring lam lu n'na, mung masa manghkang hpe saboi n'tsa kaw bawng ban jahkrup na hku shaning 15 ning jan shakut wa sai. Myen ni maga na gara hku mung bawng ban na matu n hkap la ai sha n nga, ya ten hta KIA hpe pyi dawm kau shangun wa nga ai. Myen a ninggawn masing gaw, dai ni na Myen mung ngu ai hta Myen n re ai amyu sha ni yawng hpe Myen ni prat dingsa up sha lu na matu laja lana ladat hte galaw nga ai hpe mu chye ra nga ga ai.
"If our freedom is withheld from us, we are prepared to fight for it," ngu Myen hpe nachying kam ai ngu ai Sama Duwa Sinwa Naw pyi dai ten hta English ni hpe tinang a lawt lu lam matu ra wa yang gasat ra ai ngu tsun wa sai. Dai hte maren dai ni ten hta gaw, anhte amyu sha ni a lawt lu lam hpe pat shing dang nga ai Myen hpe tai hpyen hku tawn let ladat amyu myu hku matut n'na gasat ra ai gaw teng sha rai nga ai.
Laiwa sai shata hta sha, Wunpawng amyu sha yawng a malai KIO hku n'na KIA hpe Kachin Regional Guard Force (KRGF) ngu tara shang galai shai na hte, 2010 ning ra lata poi ngut ai hpang Jinghpaw mung daw atsuya uphkang shara ni hta KIO magam gun ni hpe dingtawk shara jaw na matu tang shawn da sai hpe chye lu ai. N'dai masing gaw kaja dik ai n raitim, mayak manghkang kata na akyu pru hkra shakut ai lam langai rai na sai.
Mung masa hta hpang hkrat ai ngu n nga ai zaw, tinang maga na lata lawan na mung grai ahkyak nga ai. "Myen mung a gam maka gaw anhte Wunpawng sha ni n woi hparan yang n mai ai hpe matsing da mu", ngu Ningbaw kaba Brang Seng a numhtet ga zawn, ya dai ni anhte Wunpawng sha ni ning shawn let Myen hte rau rai na i? kaga garan n'na nga na i? ngu ai hpe daw dan na ten bai du wa sai ngu maram lu ga ai. Garan na nga ga nga ai hpe n hkraw, rau nga ga ngu ai mung roi mayu re ai Myen hte gaw aten galu wa yang gaw grau yak wa na masa nga ai majaw, tinang lawt lu lam lu hkra ahkyak ai lama mi galaw daw dan na ten du sai.
"Anhte bum nga masha ni a ahkaw ahkang gaw tinang nan ti nang a kam maka hpe gaw gap la ra ai. Kadai hpe n mai kam ai," ngu ai Ningbaw kaba Brang Seng tsun da ai gaw dai ni anhte Wunpawng sha ni tut jai lang akyu jashawng ra saga ai. Mungkan mung masa lam amyu myu hte maigan mung dan kaba ni shada mahkyen hkyen hkat ai lapran hta zai ladat hkrak hte Myen mung a mang hkang ni hpe tinang a matu akyu pru hkra jai lang ra saga ai.
TKP


c: text/html

text:
Dai majaw Democracy hpewoi-awn galaw nga ai myen ningbaw ni a role gaw rawt she rawt mat sai, maigan mungdan ni mung amyu bawsang ni hpyi nga ai mung democracy sha rai nga ma ai ngu shadu nna democracy woi hpyi ai myen ningbaw ni hpe jahtum jalai du hkra garum madi shadaw nga ma sai.
Rai yang myen mungdan democracy de gale bang wa magang nga sai ngu masha yawng tsu nga ru nga ai ten hta anhte bawsang ni hkrai kri kri rai ngam nga saga ai.
Ya daini anhte bawsang ni a rawt malan gaw mung masa hta mung sum, hpyen masa hta mung sum re ai kum la pru nga sai.
Myenni a mung masa shamu shamawt ai lam ma hkra gaw n dai policy ni hta madung mahta nga ai: Myen Ga Langai Sha Lang Na, Myen Laika Langai Sha Lang Na, Buddha Makam Langai Sha Lang Na, Myen Amyu Ni Sha Up Ai Mungdan Gawgap Na, dai majaw myen ningbaw ni gaw 1947 ning hta gin shapraw ai Panglong ga shaka hpe jahten kau sai, dai majaw Federal Union gaw gap na hpe jahten kau sai, dai majaw Myanmar Unitary State hpe gaw gap sai, dai majaw dawnghkawn langai hpang langai dawm kau nna Shagan langai sha kap ai Dawnghkawn hpe lang nga sai.
N dai policy ni gaw ya sha jahkrat da ai policy ni n rai, moi Myen Jawngma ni English a lata na Shawnglawt la na matu shamu shamawt wa ai kawn hpang da sai policy ni rai nga ai, n dai lam ni hpe Rakyaing n ka ai laika lang ai hta mu hti shachyaw la hkrup ai shaloi, Myen ningbaw langai rai nga ai Takhin Ku Daw Maing ka ai laika hta, Kayin ni hpe kaji pi hkum hkyem sa jaw lani mi Myen ni hpe kaup la na ra ai, Kachin ni hpe hkum hkyemsa jaw Panglai na nga sha na nga ai ni rai ma ai, kaga bawsang ni hpe mung hkum hkyemsa jaw, n dai ni baw n lu sharawt hkra shamyit kau ra ai ngu da nu ai.
Hpa majaw nga yang, English ni up ai ten hta raitim Kachi nhpyenla ni reng nga ma ai, Kayin hpyenla ni reng nga ma ai, Myen, Kachin, Shan, Chin, Rakyaing, Mon, Karenni, Karen ni pawng nna shanglawt la wa ai ten hta raitim Union of Burma ngu ai hta Hpyen Dap a Commader-in-Chief gaw Kayin kasha Samitdon ngu ai wa rai nga ai, e n dai zawn rai reng nga ai hpe mu hkrit nna Myen ni bawsang ni hpe kaup lu ai Mungdan gaw gap yang she shanhte Myen ni asak luhkrung na ngu hkam la ma ai re. Dai majaw anhte Kachin hte bawsang ni hpe shani shana shamyit zingri nga ai rai nga ai.
Dai majaw n dai lawu na recommendation n kau hpe kaja hkrat dat n ngai,
o Federal lu mayu ai, Democracy lu may uai lam tsep kawp hkum jahta manu,
o Awmdawm Shanglawt a matu majan shang nna Democratic Republic of Kachinland gaw gap na de jasat sa wa ga
o Lahta No. 2 hpe shakut sa wa ai ten hta tinang rawt malan hpyen dap kawn mare masha ni hpe roirip ai, num ma ni hpe roirip ai, mungchying mung shawa ni hpe majoi shagyeng shagang galaw ai lam tsep kawp n galaw ga, galaw hkrup mat jang mung shut kau ai hpyenla-du ni hpe gara hku ahkyak la sai ngu ai lam ni hpe English hku nna mungkan ting chyehkra statement ka shapraw ga.
o Awmdawm Shanglawt a matu shakut ai ten hta “simsa lam a matu” tsep kawp akyu nhpyi ga, Awmdawm Shangalwt lu na matu sha Wunpawng Aha ni yawng Karai kaw akyu hpyi ga.
Nhpaw Mung Ban

robotstxt: allowed

filter: keep


text:
Ma Kaba Hte Mau Mat Ai Shana
Ya KIO hte Myen sim sa lam hta mung lapran salang
galaw nga ai ,Moi htung hkring ning baw mung galaw lai wa sai , Sut du
kaba mung re ai ,WUNPAWNG sha yawng e hkung ga ai ,ngai mung hkung ga
dik ai Ningbaw wa gaw 2013,10,22 shana ,MYITKYINA masat (2) balik dap
lai kaw na CITY PART KTV kaw mahkawn kasha ni hte pyaw
chyai di nga ai hpe mu ai shaloi ngai Ma kaba hte Mau mat ai le .Hpa
majaw rai ? sari rawng ai sari kaba ai ning baw ngai mi ndai hku rai na
tinang a kasha pan ram sha re ai Mahkawn kasha ni hte pyaw ar taw ai gaw
tara shang ai i ?
Matut manoi bai myit yu yang ,,,,,,,anhte myu shayi
ni grai hten za wa ma ai hpe myit yu yang Myen ni a majaw hten ai gaw
kaang hkup , Wunpawng lauban ni jahten ai she grau law taw ai hpe mu lu
nga ai le .Kaning re ai wunpawng mahkawn kasha hpe mung gumhpraw hte
jahten shalen kau ai gaw kaga nrai jinghpaw lauban ni chyu rai ma ai
,.Masha shawa a man e gaw sari chyu rai ,shana KTV hkan ar kabreng hkawm
ai gaw madu jan kasha ni mung nchye ma ai i ???????? An hte wunpawng
sha ni gaw malawng Madu yesu hpe chye ai ni hkrai re , Madu Yesu nra ai
bung li hpe lagu galaw nga ai masha gaw shi a ganing re ai amu hta mung
awng dang na nre ngu ngai gaw shadu ai . Madu Yesu ari jaw ai hpe pi
katut na re ngu shadu ai ...
Chyeju hte Lauban ni Ningbaw ning la ni e
,nanhte hpe anhte ramma ni gaw lam shagu hta kasi la hpaji la yu kaba
nga ai rai ga ai .Anhte ramma ni kasi la shut ai hpan gaw n,galaw yang
kaja na re ngu shadu nngai law ..............
(Jinghpaw Zau)


text:
Wunpawng Mungdan Shanglawt Hpung KIO hpe majan kaba bai baw hpang nga ten, Myen asuya dap gaw Sam Hkyeng buga masha ni hpe ‘shawnglam lam madun’ a matu gumhpraw jaw shaga gahkyin nga ai re.Ginra masha ni tsun ai hta, ‘marai langai kaw Myen kyat sen mi jaw na’ ngu nna shaga gahkyin ai lam hpe Waimaw ginwang Sam Hkyeng mare Da Law (Ta-law-gyi) hte grup yin kahtawng ni hta September 20 ya shani kaw nna shaga hpang ai re lam chye lu ai.
Marai 1 hpe kyat sen mi jaw na ngu ai gaw lani mi a matu re kun ngu ai hpe n chye lu shi ai.
Ginra lamu ga lam chye ai Da Law mayan Sam Hkyeng kahtawng masha ni hpe shanhte mare a sinpraw maga Miwa ga jarit mayan KIO ginjaw ginra hte ya yang Myen hpyen ni laja lana htim gasat nga ai Nhkram Bum hte Lai Hpawng Bum majan ni hta ‘lam madun’ hku nna jai lang na matu re lam ginra masha ni Jinghpaw Shiga Dap KNG de tsun ai.
Ya na zawn lahkawn ai dai shani bat Lahkawng Ya shana maga hkying 5pm jan e Myen tat-yin (dap) 5 hpyen hpung ni gaw Nhkram Bum KIA dap hpe laja lana htim gasat ai lam galaw wa ai re.
Dai shana aten hkying hkum mi daram byin ai majan hta, asuya dap maga marai 70 jan si, 40 jan hkala hkrum nna KIA maga 1 asak ap nawng mat ai lam, shawnglam KIA shiga ni tsun ai re.
Shawng de mung, Da Law Sam Hkyeng Pyitusit hte mare masha ni hpe dai ginra KIA hpe gasat ai majan ni hta Myen asuya dap ni jai lang wa sai majaw KIA maga hkra machyi lam ni nga wa sai lam KIA hpyendu ni tsun ai re.
Myen asuya dap gaw KIO/KIA ginjaw ginra shimlam a matu ahkyak ai Nhkram Bum hte Lai Hpawng Bum hpe lai wa sai August shata kaw nna htu gasat wa ai re.
Maga mi de Jinghpaw mungdaw kata Sam Hkyeng hte Lisu buga masha ni hpe n’gawn hpyen (pyitusit) hpung hpaw na n-gun jaw nhtawm laknak hte hpyen wunkat ni jaw nga ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
时间:2017-01-09 18:06:51 来源:德宏团结报
Shata 12 nhtoi 24 ya shani, mungdan akri dum Yinnan hkrung jahkai dum, mungdan akri dum Yinnan dap ran dum Shuili dap ran rung Shuili matut tu wang ko go ton masai.
Shata 12 nhtoi 23 ya jahpot, mungdo gaba nambat 10 lang pati gasa zuphpong Hkunmyin ko hpo hpong ngut sai, anhte mungdo na gasa marai 6 dai shana de gabu gara rai nhtang wa mara ai hte maren, mungdo pati rapdo mungdo asuya rungdap hkan na woion ningbo ni nbungli gut ko sa hkalum tau la ma ai. Ndai go Hu Shin, Yen Wui Go re ni nbungli gut ko pati gasa ni hpe sa hkalum tau la ma ai re.
Shata 12 nhtoi 24 ya shana de, Shuili ko nna Nshon du ai gat dara modo lam Namgyinli bum hku wunli lu ai hte htu jahkrang ton sai. Ndai go htu jahkrang ton sai Namgyinli bum hku re.


text:
Myen Asuya Hpyenla ni Sam mare nat ya
29 November 2011 (Chyanun) ya shani hta rai htaw lung ai,Myen asuya hpenhpung hpe KIA masat (5) dapba hpyenhpung ni Dawhpum yang mare shingdu kaw shani hkying 11:30 am grup-yin hta minite 20 daram hkap gap ai lam chye lu ai. KIA hpyenla ni nhtang wa mat ai hpang Dawhpum yang mare na Myen asuya hpyendap ni gaw amyawk hte grup-yin mare ni de majoi gap bun ai lam mung na chye lu ga ai.
Bai, Myen asuya hpyenla ni gaw Dawhpum yang mare grup-yin na Sam mare ni rai nga ai, htinggaw (60) jan nga ai, Namwai mare hte htinggaw (20) jan nga ai, Hpagyi mare ni de shang wa nna mare nta ni hpe hkan nat jahten ai lam mung chye lu ai. Ndai zawn, Myen asuya hpyenla ni nat jahten ai majaw Namwai mare na nta (23) hta Hpagyi mare na nta (8) hkru hten sum mat ai lam chye lu ai.
Bai, Talaw gyi mare makau, Hukat mare hta mung KIA masat (3) dapdung hpyenhpung ni hte Myen asuya hpyendap ni gaphkat ai hta Myen asuya hpynla marai (3) si hkrum ai hte hkala nba hkrum ai lam chye lu ga ai. Nmawk muklum makau, Namsai mare makau kaw mung KIA masat (3) dapba hpyenhpung ni hte Myen asuya hpyendap ni gap hkat ai lam chye lu ai. Dai majan hta Myen asuya hpyenla si hkrum ai hte hkala hkrum ai marai (8) daram re ai lam KIA shawnglam shiga kawn chye lu ga ai.


text:
Mission
Shiga madat ni a wenyi lam, myit masin lam, nga sat nga sa lam, htung hkying the sak hkrung nga sa lam ni hta rawt jat galu gaba bawng ring wa u lu ga matu RVA Jinghpaw nsen shapoi dap kaw nna makam masham the seng ai lamang, shiga jaw ya ai lamng, htung hkying lamang the rawt jat bawng ring lamang ni hpe shapoi ya nga ga ai.
Vision
RVA Jinghpaw nsen shapoi lamng ni hpe hkap madat hkam la ai a marang e wun pawng sha ni teng man ai the lachyum pru ai prat the sak hkrung nga pra lu let grau kaja ai hkristian masha ni tai wa lu na.
While listening to the Radio Veritas Asia Kachin Service radio programs, the Kachin people may live their lives truthfully and fruitfully as better persons and better Christians.
Laksan yaw shada ai lam ni (Specific objectives)
- Wenyi lam tha n gun ban ya lu na matu the tsawm htap ai nga sat nga sa lam ni the nga sa chye lu na hkra Karai kasang a mungga hpe hkaw tsun ya na, nawku hpung a sharin shaga lam ni hpe sharin shaga ya na.
- Wun pawng sha tai nga lu ai ngu ai lam hpe kabu gara arawng la chye wa hkra Wun pawng sha ni a tsawm htap ai manu dan ai htung hkying lai len, lai htung masa, laili laiaka ni hpe sharin ya na.
- Mung kan the tinang a buga makau grup yin hta byin nga ai lam ni hpe mu chyu wa lu nna dai mabyin masa ni hpe ding lik maram la let dai mabyin ni the jaw ang masa the tsun tsap lu na, htap ai ai masa the tinang a prat hpe gram lajang la lu mu ga matu mung kan shiga the makau gyin hta byin nga ai mabyin lam nin hpe tang madun ya na.
- Tsawm htap kasi la mai ai hkristian kun ding hku ni gaw gap la lu na matu the kashu kasha ni hpe astam shapan shalet hpaji jaw la lu na matu kun ding hku ni hpe matsun madaun ai lam ni galaw la na.
- Ramma ni shayi shadang sha ni nse nsa ai re ai lam ni the nang hpam malu masha ni a hpyen hta hkrat sum mat ai lam nnga u ga the ning baw ning la kaja ni byin tai wa lu u ga matu matsun madaun ya na.
- Awng dan bawng ring ai shing gyim prat hpe lu la mu ga matu kan bau bungli the seng ai lam ni the hpaji jaw la ai lam ni galaw ya na.
- Makam masham hpung shada da hku hkau ganawn mazum ai lamang ni hpe shapoi ya ai hku nna Hkristan ni galung gahkyin wa lu u ga matu mung, makam masha hpung nbung ai shada da a lapran shada tsawra hkungga chye na hkat ai lam ni nga wa hkra gaw gap na.


text:
Maumwi 21: Yosep a Kahpu Ni Shi Hpe Nju Ai
Ndai la kasha hpe yu yu mu. Shi gaw grai myit yawn ai hte, myit kaji nga ai. Ndai wa gaw Yosep re. Shi a kahpu ni gaw, Egutu mung de sa ai masha ni hpe, ya sha dut dat ma ai. Egutu mung kaw e, Yosep gaw mayam wa tai na sai. Shi a kahpu ni gaw, ning re n hkru ai amu hpe, hpa majaw galaw ma ai kun? Shanhte Yosep hpe manawn ma ai majaw re.
Shanhte a kawa Yaku gaw shi hpe grai tsaw ra ai. Shi hpe myi man shapa ai hku nna, tsawm la ai palawng galu langai mi chywi ya ai. Yaku gaw Yosep a ntsa e tsaw ra myit madun ai hpe, kahpu 10 ni mu ai shaloi, Yosep a ntsa e, manawn ai myit, nju ndawng ai myit rawng wa ma ai. Shi hpe nju ai lam kaga naw nga ai.
Yosep gaw yup mang lahkawng hpe mu ai. Yup mang lahkawng yan hta e, shi a kahpu ni gaw, shi hpe, nawku ma ai lam lawm ai. Yosep gaw shi a kahpu ni hpe, ndai yup mang a lam hkai dan ai shaloi, shi hpe grau nna, nju wa ma ai.
Lani mi hta e, Yosep kahpu ni gaw, shanhte a kawa Yaku a sagu ni hpe rem nga ma ai shaloi, shanhte kaning rai nna, nga nga ma ai lam, chye na matu Yosep hpe sa yu shangun ai. Yosep a kahpu ni gaw, Yosep sa wa ai hpe mu jang, n kau mi gaw: ‘shi hpe sat kau ga! nga nna , tsun ma ai. Raitimung kahpu ba Rubin gaw: ‘Nanhte ndai zawn hkum galaw mu!’ nga ai. Shanhte gaw Yosep hpe nsat kau ai sha, hkun hkraw ai hka htung hta jahkrat bang tawn ma ai. Dai hpang shi hpe ganing di yang mai na lam, shanhte dung nna, bawng hkat ma ai.
Dai aten e Ishmaela amyu masha ni, sa wa nga ma ai. Yuda gaw shi hte kawa bung nna, kanu nbung ai kanau ni hpe tsun ai gaw; ‘Yosep hpe Ishmaela masha ni hpe dut ya ga nga ai’. Shi tsun ai hte maren Yosep hpe, gumhpraw lap 20 hte dut dat ma ai. Matsan dum chye ai myit a rawng ma ai.
Kahpu ni gaw shanhte a kawa hpe gara hku wa tsun ma ai kun? Shanhte gaw bainam langai mi hpe sat nna, Yosep a palawng tsawm hpe bainam sai hta, kahtap kahtap di nna, dip tsing ma ai. Dai hpang palawng hpe shanhte a kawa Yaku hpang de la wa nna: ‘Anhte ndai palawng hpe mu ga ai; Yosep a hpung palawng re ai kun? Yu yu u;’ nga nna, tsun ma ai.
Yosep a palawng re ai lam Yaku chye yu nu ai. ‘Yosep hpe dusat matse langai mi e, kawa sat kau nu ai;’nga nna, hkrap ai. Yosep a kahpu ni gaw, kawa dai zawn myit la na hku, galaw tawn ma ai. Yaku gaw grai yawn kau ai. Nhtoi law law hkrap kau ai. Raitimung Yosep n si ai. Shi du sa ai shara hta, shi gara hku byin ai hpe, anhte yu yu ga.
Ningpawt Ninghpang 37:1-35.


text:
Du sa manaw manang ni a matu screen recoder software langai hte bai
shachyen ya mayu ai hku re..n dai software gaw tinang a computer screen
kaw mu taw ai ni yawng hpe record mai galaw la ai software langai re..
record galaw ngut jang mung kalang dat tinang ra ai hku Editing mai
galaw la ai hku re..record video format hpe mung tinang ra ai format hte
rau mai shapraw la ai hku re..n sen mung mai record galaw ai zawn
tinang mung mai shaga bang ai hku re..
full version mai lang na matu serial key mung bang dat ya ai hku
re..tinang a webcam ni hpe mung record galaw la na editing mai galaw la
ai hku re..tinang gaw masha ni hte webcam chat ni galaw ai shaloi n dai
zawn rai recoder ni hte tinang hpe a hkang n hpyi ra ai sha tinang a
sumla ni hpe video record mai galaw mat wa ai hpe gaw chye da ra ai hku
re..myit lawm ai ni lawu kaw download galaw mat wa ga..
n dai recoder hte record galaw da ai youtube sumla langai re..
password = jinghpawtingsan


text:
-
MANAU AMYU HPAN NI. (Many kinds of Manao)
Ka ai – Lahpai Zau Mun B.A (Hist.) H.G.P., Momuk KACHIN WAY OF LIVING BOOK-1 ( Jinghpaw ni a manau dum ai lam. (The Manao Dance Festival) ) Manau dum yang ka manawt ai am amyu langai sha rai tim. lachyum gaw shai nga ai. Manau amyu ni: – Sut manau. Kumran manau- Ninghtan manau. […]
-
KUMBA
Ka ai – Sara Pungga Ja Li Kachin Oral tradation Researcher Kumba ngu ai gaw nam, tsing amyu mi rai nga ai. Shi hta nam chyim sama, hpa mung n nga ai. Tu ai shaloi ninghpawng, ninghpang n’na tu ai nam banda hpan re ai hte maren, hpun kaba maling kaw n tu ai […]
-
Jiwoi Jiwa ni aq prat kaw nna Jinhpaw Wunpawng shayi num kasha ni hpe makawp maga da ai ahkaw ahkang ni.
Ka ai – Saranum KumjeRoiJa Associate Professor, Philosophy Department, Myitkyina University BUGA SHANAN MEGAZIN 2005-2006 Moi Jiwoi Jiwa ni aq prat kaw nna, anhte Jinghpaw Wunpawng shayi num kasha ni hpe makawp maga da ai, num kasha ni lu ang ai ahkaw ahkang ni hpe jaw da ai lam hpe mu mada lu ai. Anhte […]
-
JINGHPAW MASHA NI LAW MALAWNG NMU YU AI JINGHPAW LAIKA HKUM NI
Source: LA GINTAWNG MAGAZINE VOL. 3, Manmaw Buga Hkalup Hpung Jinghpaw laika hta F hte V n lang ai, nlawm ai nga nna tsun ai hpe law law lang na yu na ga ai. Lang na, lawm na zawn kaja wa n nawn ai ni mung grai law na ga ai. Teng sha nga yang, […]
-
Jinghpaw Makam Masham hte Htung Hking
Ka ai – Sara Pungga Ja Li Kachin Oral TridationResearcher Mungna Daru Shatapru Jinghpaw ni a htung hking masa hte makam masham masa lahkawng hpe sum roi laika hku ga baw langai hpra ka na shatsam ai hkrum nngai, raitimung kamsham ai lam kaw na, htung hking ningli pru wa ai rai nna, makam masham […]
-
JINGHPAW HTE NGA YAWNG NGA PRA
Ka ai – Rev. Pungga Ja Li Jinghpaw a hkap la hkan sa shatup la (Pang 1) Jinghpaw ni chye na ai nga yawng nga pra, shing nrai, tinang a makau grup yin, tinang gara hku seng hkat ai, gara hku lit nga hkat ai ngu ai lam ni gaw, kaga amyu nkau mi chye […]
-
Jan Shata Hpe Manau Shadung hta Jai Lang Ai Lam.
Ka ai – Du Kaba Maji Doi Lat, Dip;-Mangshi Myithkrum Shi Laika Dap, November 2000 Moi prat kaw ningna Wunpawng sha ni a htunghking manau hta, shadung hpe Dung La, Dung Yi, Dung Tsun, Dung Sha, Ga Tawng, Ngau Gum, Dung Tep, ngu shamying lang let, Dung La, Dung Yi hte Dung Tsun ni hta […]
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Tuesday, January 3, 2012
N GUN MADUN U!!!
Do you like this story?
Mungkan hta gumshem dik ai,tara nlang dik ai,matsan dik ai,rawt jat galu kaba ai lam hte, shinggyin ahkaw ahkang ginlut dik ai, wanglu wang lang nmai nawku ai hpaji hparat hta NO-1 lu nga ai, myen gum shem hpyi galai asuya gaw lu ai gum shem arawng aya tingkyin ahkaw ahkang kaba kanwang myit jasat,arawng mala gawngba ai akyang lailen hpe loi shaprai shamat lu na re.
2008 ning a gaw da ai Tara mung shanhte nmai lai ai,mungmasa mayak mabyin hpe rau rapdaw langai hta man hkrum nmai bawng jahkrup lu ai,masa shawng nbawng ban ai,simsa lam la mayu ai gaw anhte bawng sang hpe teng gasat shamyit mayu ai masing kaba nan rai nga ai,mungkan WP rapdaw,mungdan law law dip n-gun jaw nga ai hpe htawng shatsawm lu hkra hte,2014 ning ASean Rapdaw Ningbaw lu galaw hkra mungkan hpe Hpuntang gashaw marawn shazim nga ai lam mu chye gin sai,myen gum shem gaw shi tsun lai sai hpe loi loi bai shaprai chye ai majaw ten kadun hta nsam bai kalai na sha re.shi grai byin mayu ai Asean ningbaw lu tai jang mungmasa hpyen masa,sut masa amyet kaba lu na hpe mayun shakut nga ai,kyang laban dik ai kraw sung dik ai, myen gum shem a zai ladat gaw annau ni a matu hte baw sang mung shawa yawng a matu sai kau gin ai shanaut ka hta kabai kau ra ai hte kasi yu la shara hpa n-nga ai hpe malap kau let annau ni a yaw shada ai pangdung de lani hte lani rau chyaw shakut arang bang na she dai ni na ten madang re.
1-2008 gawda ai Tara nmai lai ai.
2-Bawsang ni hpyi ai,mung masa lam hta rau bawngban jahkrup mahtai la simsa lam tam na,
Pang lung ga sadi hpe mahta na dai ni prat hte bung pre ai ahkaw ahkang lam bawng na.nmai ai.
3-mung masa hte rim sharen da ai ni hpe simsa sakse madun ai hku dat na nmai ai.
4-Mali hka madim masing dawm kau na nmai ai.
5-hpyen hpung langai sha nga lu na shagrin ai.
lahta de na ndai masing hpe shawng hkrang nshapraw hpyen madun dan ai lam n-nga yang kaning re ladat hku galaw na tsun wa tim nmai kam nga ai,mu gin ai hpaw gin ai shanhte kata na shawng hpaw dan masing jahkrat dan wa yang chyu gangwi myit yu ra ga ai.tsun ai hte tatut galai shai ai lam satse satgan myi tut sha nmu yang galoi nmai kam zawn myit hpraw san seng ai malang ai myitchyang myithkyeng nlawm sai ngu grai naw chyam dinglit yu maram ra nga ga ai.
shaning galu byin hkrum sha,hkam sha jin wa sai,dudaw saihkaw ai mung law dik sai,machyi hkrum dik saga hpe ten gadun dingtawk lam dandi nna mung shawa yawng a akyu ara hpe annau ni yawng a shawng lam, prat maka hpe loi simsa lam tam yang grai naw jau na re.
Dai ni myen gum shem hpe mung up hkang ai lam,hpyen masa lam,sut masa lam yawng hpe Ushoi shoi nna jum tek galau sha,shangun shama shatsang sha nga ai gaw gumhpraw myiman yu ai MIWA nan rai nga ai, myen asuya gaw miwa a ga tawt lai nna miwa nra ai hpe mung shawa a ra awng sharawng ai hku galaw na nre, myen mungdan gaw masha hte gumhpraw a mayu kau ai hkrum nga sai,dai hta annau ni mung grai sadi maja nna masing kaba ningnan- nlaw tim sai kaba myit magam myit hte naw mai dang la nga ai,Hpyi Maw- GawLang-Gam Hpang-Mung mau hpe Miwa hpe dut sha kau ya ai hpe shari mu let ja ja ninghkap gasat ra nga ga ai. Tsaw ra dik ai mungkan shara shagu chyam bra nga ga ai,Myu tsaw Mung tsaw myu sha kahpu kanau ni yawng hkyak hkyak du nga ai mungdan shara shagu hkan yajang yajang ninghkap n-gun kaba madun ga,kanu mungdan de n-gun mi alu rai,yawng a matu ASAK hpe Ning gang shatai let share shagan dik ai hte tsaw dik ai manu dan dik ai myit masa hte majan pa hta jam jau jamhkaw yawng hpe hkam sha let padang hkrun lam masing hta gasat nga ai zawn anhte mung ya jang N-GUN KABA MADUN GA,Ten ninghtoi gaw anhte a matu rai nga sai,
Bai lu lawm ai Ja GunHpraw,arung arai,hpaji hparat,Media laknak majan,kyu hpyi n-gun dat ai hte yajang lawan shang lawm saga law.
RAWT U-- RAWT U---HTOI U-----HTOI U---N-GUN KABA -ARANG KABA GAW NA LATA E RAWNG NGA AI,... N GUN MADUN U.Baren Numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
View Full Version : everyone here is into cut and paste.
yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn
This site needs an age check. Damnit.
vBulletin® v3.6.12, Copyright ©2000-2018, Jelsoft Enterprises Ltd.


text:
Jinghpaw mungdaw kata shiga wanglu wang lang sawk na ahkang lu na matu Jinghpaw mungdaw kaw nga ai shi sawk ni pawnghpawm nna July (7) ya shani Myitkyina muklum kaw shawa ning-gun madun hpawng galaw ai lam chye lu ai.
NLD Asuya nnan lakhtak kaw nna shiga ni hpe sawk na matu grau yak hkak wa ai. Tsun shaga ahkaw ahkang lu ai Asuya Hkringmang Salang ni mung shiga htai ya ai shaloi asan sha nchye na shangun ai, ip da ai lam ni nga ai majaw ya na zawn shi sawk ni n-gun madun ai re nga nna woi awn ai shi sawk tsun da ai.
N-gun madun hpawng hta shanglawm ai shi sawk langai mung “Jinghpaw Mungdaw Asuya hte Jinghpaw Mung kaw nga ai Media ni a lapran manghkang ni n-nga wa yu ai raitim ya na Asuya gaw mi na Asuya hta Media ni hpe ahkyak nla ai lam ni a majaw re” nga nna tsun ai.
Jinghpaw Mung kata nga ai shi sawk ni yawng shanglawm ai rai nhtawm N-gun madun ai shara gaw Mungdaw Tara Kasa Rung, Mungshawa hkringsa ginsup chyai ginra ျပည္သူအားကစားကြင္း hte Wan Leng Daru ni hta re lam chye lu ai.
Dai N-gun madun hpawng hte seng nna Shi sawk ni kawn Asuya hpe tang madun da ai lam ni hta Mungdaw Asuya kawn Mungshawa hte seng ai lam ni hpe aten dep shana ya, Asuya a magam bungli ni hpe shata mi hta kalang Mungshawa hpe shi sanglang hpawng woi galaw ya, Media hte seng nna manghkang nga wa yang Myen Mung Media Kongsi (MPC) hte san jahkrup ra na lam, Media hpe jum tek ai Pukma ၆၆(ဃ) hpe lawan dawm na matu hte Myen Mung Asuya kawn rim da ai shi sawk ni hpe lawan dat ya ngu ai lawnglam ni re hpe ndau shabra laika shapraw da ai kaw na matut chye lu ga ai.


text:
-
Dum ai hte Rap, Dum ai hte Kap
Ga baw ndai mu ai hte rau, mani hpa zawn rai sai nhten! Rai ti mung atsawm sumru yu yang, lachyum dan dawng na kam ai re. Anhte myi hpaw dat yang, tu mi tu, hkrung mi hkrung hpe anhte a makau grupyin hkan e mu lu nga ai. Dai mahkra hta dusat ngu ai ni gaw, yup na, sha na, kanawn mazum na hpe sha chye ma ai. Shinggyim masha hpan chyu sha kaja ai hte n kaja ai hpe ginhka chye ai; gyin shapraw chye ai; yaw shada ai lam lu ai; madang tsaw dik ai hkrung kanu hpan rai nga ai. Manu dan dik mung rai sai.Shing mi nga tim, kalang lang gaw, dusat ni hta pyi madang grau nem ai baw shut shai lam galaw chye nga ga ai. Manu dan ai lam mahkra mung, shinggyim masha ni daw dan nna manu dan wa, reng wa ai lam hkrai rai nga ai.
Shinggyim masha ni hpe yu dat yang, langai hte langai tsep kawp bung hkat ai mi n nga ai da. Ma marun yan pyi tup hkrak bung na n loi ai da. Dai hpe yu yang, masha shagu gaw, daw dan lu ai atsam, kaja ai hte n kaja ai hpe ginhka lu ai atsam,sadi koi yen lu ai atsam mung,hpra hpra she rai nga na ang ai. Yawng maren gaw n bung hkat na re. Rai ti mung, yawng hta bung hkat ai lam langai mi gaw nga ai. Dai gaw kaga n rai; pyaw pyaw nga mayu ai. Asak hkrung tim n pyaw jang, si mayu ai, ngu tsun chye ga ai. Gaja wa gaw si mayu ai lam nrai; pyaw n lu nna tsun ai she re. N pyaw la ai ruyak tsinyam kaw na lawt mayu ai majaw tsun ai lam sha re. Dai rai yang, pyaw pyaw hte asak hkrung nga lu na matu hpa galaw ra nga ga ta?
S. Perry mying ai Sara Kaba wa hpaji jaw ai gaw, moi Greek amyu ni hkik hkam ai prat hta, ramma langai mi gaw, dai ten na hpaji ninghkring Socretis hpe , “Sara e, galu kaba ai prat hpe gaw gap la lu na matu, ngai hpa galaw ra a ta? Ngu nna san ai da. Socretis mung, dai ramma wa hpe, “Nang kadai rai nga ai lam chye nga u; (Know yourself)” ngu nna htai ya sai da. Bai, Roma amyu ni hkik hkam ai prat hta mung, ramma langai mi gaw, dai ten na hpaji ninghkring Marcus Aurelus hpe, “ Lachyum pru ai sak prat gaw gap lu na matu, ngai hpa galaw ra nga a ta?” ngu san ai da. Murcus Aurelus mung, dai ramma wa hpe, “Na a prat hpe manu shadan nna myit dik myit pyaw u; (Be yourself)” ngu htai ya sai da. Dai ni na anhte aprat, Atomic prat ndai hta mung, ramma langai mi gaw, myit hpaji n i n g h k r i n g “Phylosopher” langai hpang de sa nna, “Galu kaba ai prat hpe gaw gap la lu na matu, ngai hpa galaw ra nga a ta?” ngu san ai da. Shaloi dai myit hpaji ninghkring wa mung, “Na a prat galu kaba wa lu hkra, shakut shaja u, (develope yourself)” ngu htai ya sai da. Lahta na ga san masum hte , ga htai masum hte gaw, anhte mahkra hpe mung, ram ram myit sumru hpa bungli kaba jaw ya taw nga sai n rai ni?
Shinggyim masha gaw machye machyang hkap la lu ai atsam rawng ai mi nga tim, “Mu la, na la, manam la, chyim la, hkra la,”ngu ai “ Five Senses, Hkam sha lam manga” hku nna sha lu la mai nga ai. Dai majaw masha langai mi a prat hpe maram yu ai shaloi, tinang nga kaba wa ai shara na kanawn manang, masha nga sat nga sa madang, makau grupyin shingra maka ni hta hkan nna, tinang a prat hpe gaw gap la ai hkrai rai nga ai. Lai sai ten prat na myitsu salang ni a matsun maroi ga, shanhte a kasi kamang ni hpe yu nna sha, hkan nang shakut let gaw gap la chye nga ga ai. Ga shadawn, American mungdan a gumsan magam Abraham Lin- coln tsun ai hta, “Nang ngwi pyaw ai hku nga pra mayu yang,nang nan ngwi pyaw simsa lam hpe shabyin dat u,” nga ai re.1962 ning hta American mungdan a gumsan magam byin tai wa ai John F. Kennedy tsun ai gaw, “American mungdan gaw, ngai hpe hpa galaw ya lu na kun? Ngu tsun na malai, ngai mahtang American mungdan a matu hpa galaw ya lu na kun? ngu nna tsun ga,” nga ai. Shi tsun ai ga hte maren, American mungdan masha ni kadai mung kadai jawm shakut mat wa ai majaw, 1969 ning hta hpungtang hpaji ninghkring Mr. Nail Amstrong ngu ai wa, shata ga de lagaw kabye nna hkawm lu sai re. Nail Amstrong tsun ai ga langai mung, “Shata ga e htawt ai lagaw lahkam mi gaw, shinggyim prat langai hpe gaw sharawt dat sai” nga ai re;jawm myit yu ga.
Kaja ai magam bungli hta myit lawm sharawng awng ai wa gaw, gaw gap ai magam amu hta shang lawm chye nna , n kaja ai magam bungli hta myit lawm sharawng awng ai wa gaw, jahten sharun ai magam amu hta shang lawm chye nga ai da. Mungkan masha gaw tinang hkrai nga n mai ai. Wuhpung wuhpawng hte kanawn nna asak hkrung ai baw re. Dai re majaw, tinang a matu, manaw manang ni a matu;kashu kasha ni a matu, myit shalawm ya ra nga ai. Ndai ladat myu masum hkum tsup jang, hpa lam mung mai byin lu nga sai. Bai nna shinggyim masha ngu ai hta, hpan lahkawng hku garan ginhka lu nga ai da. Hti pawk sai wa hte, hti pawk mayu ai wa; lauban tai sai wa hte lauban tai mayu taw nga ai wa; dinghku shang sai wa hte garai n shang ai wa; machyi makaw hkrum nga ai wa hte hkamja nga ai wa, zawn re ai ni rai nga ai.
Dai majaw masha shagu gaw lit kaba ni hpra hpra lu shajang ga ai. Tinang pyaw pyaw hte asak hkrung nga mayu jang, tinang shawng manaw manang hte makau grupyin hpe pyaw hkra shakut ra ai. Bai nna shinggyim masha hta “Drive” ngu ai Automatic myit atsam myu lahkawng naw nga ai. Langai mi gaw tinang a hkum hpe makawp maga na matu “Security drive” rai nhtawm, kaga langai mi gaw, tinang a myu mayat maya wa na matu yi hte la kanawn mazum mayu ai myit atsam “Sex drive” rai nga ai. Ndai atsam myu lahkawng gaw gaja wa ahkyak dik ai teng nga ti mung, kaja ai hte n kaja ai hpe ginhka chye ai atsam hte rau kapyawn nna asung jashawn ai n rai jang, tinang hpe hkrat sum shangun ai hpyen mahtang gale mat wa chye nga ai. Dai majaw she, “Dum ai hte rap; dum ai hte kap” rai ga, ngu ai gaw, ndai nan rai nga ai.
Shinggyim masha gaw, tinang a prat hpe gaw gap ai hta, hkan sa ra ai lam hte, koi kau ra ai lam myu lahkawng grai ahkyak nga ai. Ga shadawn, mungkan ntsa na lu ai baw, sha ai baw mahkra gaw, shinggyim masha ni a matu rai taw nga sai.Lam mi hku nna tsa chyaru ka-ni, nang hpam tsi mawan ni gaw, mungkan ting e , n kaja ai arai hku jawm masat tawn da ai rai nga ninglen, mungkan masha yawng hte wa, tsa n lu,ka-ni n lu ai langai mung n nga ai hku re. Kaja ai tsi mawan shagu ngu na wa , tsa chyaru hte ka-ni n lawm ai mi n nga ai re. Raitim ndai tsa chyaru ka-ni , nang hpam tsi mawan ni gaw, shadawn shadang hkrak , rit kawp tara hkrak hte galaw da jang, asak hkye mawai lu ai tsi hkrung tsi nan ni byin tai lu ai re. Raitim, shadawn n nga, shadang gata, n jaw ai lai ladat hku asung jashawn yang chyawm gaw, hkrit ra dik ai gung labu tai wa nga ai re. Masha nkau mi gaw, tinang kan hkru gumhpraw lu jang ram sai; kaga ni hpa byin yang byin, ngu ai myit masa a majaw, ari dam hkrum nna, hkyuk htawng ni she n shang rai wa sai. Grai grai ngwi pyaw ai dinghku ni hten run mat wa sai. Dai re majaw, ndai laika hti ai hpunau ni mahkra mung , “Ma garai n hkrat yang, lakang htan ai,” magam hpe lit jawm la shakut shaja ra saga ai.
Masha ni hpe yu dat ai shaloi, tsa ya tai na, nga nna tsa lu hpang ai langai mung n nga ai. Ka-ni ya tai na, nga nna ka-ni lu hpang ai mung langai n nga ai. Chyai lachyai hte sha, manang ni hte kalang marang pyaw chyai ngu nna lu ai kaw, sharai la n lu, hpang hkrat mat ai hkrai;chyan yu ai ngu yang, kadawng bang ai hkrai she rai nga ma ai. Ndai lam gaw, tsa chyaru ka-ni , nang hpam lusha ni hpe sha tsun mayu ai n rai. Masa bung ai kaga lam law law naw nga nga ai. Tsi lajang shamai la n lu hkra sawng mat ai ana ahkya ni; grai ngwi pyaw nga lu ninglen hten run mat wa ra ai dinghku ni; manu dan dik ai magam bungli kaja hpe gun hpai lu nga ninglen tat sum kau ra ai ni law law hpe mu lu nga ga ai. Hpaji shakut nga ai jawngma shayi shadang sha ni law law mung, tinang hte seng ai hpaji laika shakut na malai, makau grupyin hkan na mu hkrup , na hkrup , hti hkrup , jahta hkrup ai agung alau a marang e, mungkan manghkang de di hkrat bang ai ni law law rai nga ai. Ning rai byin ai lam ni mahkra kaw na makawp maga lu na matu “dum ai hte rap; dum ai hte kap,” rai ga, ngu ai lam re. Ya yang kadai wa gaw, kaning re ai madang de du nga ai n chye ai. Tinang gaw, tsa chyaru ka-ni n lu n sha yang, n nga lu ai madang de du taw nga ai rai yang , ya jang, rap di kabai kau ga, n shut na re. Dai hte maren, nse nsa ai amu hta len mat wa ai ni mung, ya jang rap di kau da ga, n shut na re.
“Dum ai hte kap,” di ga, ngu ai hpa rai ta? Shinggyim masha hta kalang lang “Inspiration” ngu ai myit shingran atsam du pru chye ai. Yak hkak ai manghkang hpe hparan lu na myit atsam pru wa ai;galu kaba bawngring wa na lam gyin shalat lu na myit shingran atsam pru wa ai. Shing re ai aten gaw,manu dan dik ai aten nan rai sai. Dai zawn re ai myit atsam ni hkawn pru wa yang, alawan ka matsing sumhting da u. Ya jang ta tut galaw hpang mai ai bungli rai yang mung, ta tut galaw dat u.Teng sha myit dik myit pyaw awng dang ai lam lu na re. Ga shadawn tinang hpe shut da ai masha ni a mara hpe n dat ya lu ai; matai htang mayu nna, yup n pyaw, sha n mu byin hkrum nga ai wa mung, tawn rap di kau nna, manang wa a mai kaja lam gaw gap na hpe mahtang kap di galaw mat wa u.
Italy mungdan, Vatican mare, Simsa lam hte Tara Rapra lam Rung na Sir.Fernando ngu ai wa tsun ai. Mungkan masha ni hta share shagan ai, “Hero”kadai rai nga a ta? Tinang a prat hpe shading sharai galai shai gaw gap la gwi ai wa rai nga ai da. N kaja ai kaw na kaja ai maga de; kaja ai kaw na grau kaja ai maga de; grau kaja ai kaw na kaja dik ai maga de du lu hkra shakut shaja gaw gap lu ai wa rai nga ai da.
Dai hte maren daini anhte mung, gara madang, gara tsang, gara pang hta shang lawm taw nga ga ai kun? tinang hkum hpe tinang dinglik yu ra nga saga ai law.
Jinghpaw Wunpawng Laili Laika Hte Htunghking Hpung, Dakkasu ni, Myitkyina Buga Shanan Magazin (2006-2007) Hpaji Ladaw, Laika man (72-77)
October 20, 2014 / KNET / 0
Categories: Ningmu, Uncategorized
Laiza Shi Shanan Vol.2 Issue 5 KIO Hte KIO Hpung Shang Masha
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
KIA Masat (3) Dap Ba Dap Dung (27) Ginra Ban Hkung Yang Kaw Gasat, Ban Hkung Yang Post Hte U lang Pa Ginwang Daw Rung Daju Hpe Yen Kau
April 10, 2014 ya shani shana daw 6:00Pm ten ram hta KIA Masat (3) Dap Ba Dap Dung (27) ginra U Lang Pa Ginwang, U Lang Pa Ginwang daw rung jung da ai Ban Hkung Yang de myen asuya dap nu (88) hpyen hpung ni Nam Hka Bum hku nna htim shang wa ai majaw U Lang Pa Ginwang Daw rung hte U Lang Pa Post hpe yen kau da sai lam shiga na chye lu ai.
Ya yang myen asuya dap ni gaw KIA Masat (3) Dap Ba Dap dung (27) ginra ni de hpyen n-gun kaba the yawm htum hpyen man (8) ram hpaw nna laja lana htu gasat nga sai lam shiga na chye lu ai, dai majaw Nu, Wa Hpu Nau amyu sha ni yawng KIA Dap dung (27) a matu nsim nsa ja ja kyu hpyi myit dum ya nga nga ngu saw lajin dat ai law.
KIA Masat (3) Dap Ba Dap Dung (27) Nawng Luk Kaw Gasat Poi Byin
April 10, 2014 ya shani shana de daw 3:35Pm ten ram hta KIA Masat (3) Dap Ba Dap Dung (27) ginra Nawng Luk kaw myen asuya dap nu (88) hpyen hpung ni hte tinang KIA hpyen hpung ni laja lana gasat poi byin nga ai lam na chye lu ai, gasat poi gaw shana de 6:40Pm ten du hkra naw matut nga ai lam na chye lu ai.
KIA Dap Dung (27) MHH Kung (2) Ni Hte Myen Dap Ni Hka Pra Kaw Gasat
April 10, 2014 ya shani KIA Masat (3) Dap Ba Dap Dung (27) ginra Pang Sak kaw nna pru wa ai myen asuya dap Hk-M-Y-(601) n-gun (80) hpung ni Shayit Pa kaw wa du da nna bai nhtang wa nna "Hka Pra" ngu ai shara kaw tinang KIA MHH Kung (2) ni hte shana de daw 2:45Pm kaw nna 3:50Pm daram du hkra gasat poi laja lana byin ai lam shiga na chye lu ai.
Tai hpyen maga na si hkala shiga tup hkrak nchye lu shi ai, tinang KIA maga na gaw hpa nra ai lam na chye lu ai.
KIA Masat (3) Dap Ba Dap Dung (27) Ginra Kawng Tin Hte Lagat Yang kaw Gasat Nga, Hpyen Yen Masah Ni Htawt Sit
April 10, 2014 ya shani shana de daw 1:45Pm ten ram hta KIA Masat (3) Dap Ba Dap Dung (27) ginra Na Lung Bum lagaw Kawng Ngai mare dingsa hku lai di nna Hka Hkye lahta Kawng Tin de gale pru wa ai myen asuya dap nu (88) n-gun (1000 jan hte tinang KIA Dap dung (27) na hpyen hpung ni gasat poi byin ai lam shiga na chye lu ai.
Bai, 6:10Pm ten du hkra laja lana gasat hkat nga ai hta ya yang Lagat Yang hpyen yen dabang hte deng (1) sha tsan ai kaw du hkra sinant kaba ni ngoi du wa sai majaw hpyen yen masha ni hpe Man Wing Bum Tsit Pa de yen kau shangun sai lam shiga na chye lu ai.
Dai na hpyen yen masha ni gaw shana nsin ten Bum Tsit Pa hpyen yen dabang de shana ting lagaw lam hte hkawm ra ai majaw lam kaw hpyen nhkrum na matu, hpa nbyin na matu ja ja kyu hpyi myit dum ya ga ngu hkyak hkyak saw lajin dat ai.
Myen Asuya Dap Nu (88) Hpyen Hpung (1) KIA Bawm Wa kapaw La
April 10, 2014 ya shani jahpawt daw 9:40Am ten ram hta KIA Masat (3) Dap Ba Dap Dung (27) ginra Lagat Daw kaw du nga ai myen asuya dap nu (88) hpyen hpung N-gun (100) ram gaw modo lam kaba hku nhkan ai sha nam lam hkan nna Nam Hka Bum de gale pru wa nna tinang KIA ni hkam tawn ai bawm langai wa kapaw la ai majaw Nam Hka Bum kaw wa du hkring nga ai lam na chye lu ai.
KIA Mast (3) Dap Ba Dap Dung (27) Ni Myen Dap Nu (88) Ni Hpe Bawm Hte Hkap Dem Bun
April 10, 2014 ya shani jahpaw daw 9:00Am ten ram hta KIA Masat (3) Dap Ba Dap Dung (27) ginra Man wing kaw du nga ai myen asuya Dap Nu (88) ni shamu shamawt pru hkawm wa ai hpe KIA Dap Dung (27) na MKM ni Nawng Luk kaw bawm (1) hkap dem bun ai hta tai hpyen maga na ni si hkala hkrum ai lam shiga na lu ai rai tim tup hkrak nchye lu shi ai.


text:
Tuesday, January 24, 2012
GA MUNG SHAGA, HKALI MUNG ASHAP
Do you like this story?
Mungdan Shanglawt Asuya KIO/KIA ningbaw ningla hpushawng hpuba ni hte mungchyingsha ni yawng hpang de ngai langai mi a ningmu hpe tangmadun shana dat n ngai.
Jinghpaw Wunpawng Myusha ni hte gaga rudi Wunpawng Myusha ni yawng madu uphkang ai mung(Kachin land) hpe tsep kawp lula na matu shakut shaja ding yang rai nga ai ndai ten hta hka hpunla grai ja dik ai hka ga-ang kaw du taw nga saga ai re hpe anhte yawng dum ga. Dai re majaw GA MUNG SHAGA HKALI MUNG ASHAP let matut shakut sa wa ra sai ngu mu lu nngai.
Tsun mayu ai gaw tara nlang ai Myen gumshem Asuya hpe n-gup aga mungmasa bawngban ai lam ding yang raitim Sinat lashawng gang ai lam mung n mai jahkring ai.Ga sha shaga nna hkali n ashap yang gaw anhte jawn tsap taw nga ai hkali gaw ndai ja dik ai hka hpunla kaw yawng lawm mat wa ai hta n-ga, Nammuk dara kata de lup mat wa chye nga ai.
Rawtmalan hkrunlam dai ni 50 ning jan hkra na mahkrum madup hte maram dinglik yu ai shaloi ...
(1)Sinat mahku nsen ngoi taw nga ai ten hta tsun shaga ai ga myu mi.
(2)Sinat mahku nsen zim mat jang tsun shaga ai ga myu mi.
(3)Daini tsun ai ga daini tara shang nna,hpawtni gaw tara bai n.shang mat ai, tara nlang ai lup mat amyu (Myen) re.
N-dai ja dik ai hka hpunla hpe myithkrum mang rum ai hte laidi lu hkra jawm shakut sa wa ga.An nau ni ngwi pyaw ai madu uphkang Mungdan lu na sha rai sai
Sau Nan Du
Sweden
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Denmark
Stenhusvej 28
DK-4300 HOLBAEK
DENMARK
+45 59-45-60-00
Hkawm Chyai Lamang
Langai Ya kaw nna Manga Ya
9:00 a.m., 10:30 a.m., 1:30 p.m., hte 3:00 p.m.
Na ai aten: Hkying hkum mi chyen
Dan Dawng Lam Ni
Scandinavia ginjaw garam rung gaw Denmark, Faeroe Islands, Greenland, Iceland, Norway hte Sweden hta nga ai Yehowa Sakse Ni a bungli ni hpe woi awn ya nga ai. Ga amyu 6, lata masat kumla ga 3 hte laili laika ni hpe ga gale ya ai. Dai ga ni hta na amyu ga law law hte video, nsen rim da ai ni hpe mung shapraw ya ai.


text:
Maumwi 8: Ga Ntsa Na Masha Sha Lawa Ni
Masha langai mi gaw nanhte hpang maga de lam hkawm sa wa yang, shi a hkum hkrang gaw nanhte a nta numgaw madin daram tsaw yang, dai wa hpe gara hku nna, myit nawn na kun? Dai wa gaw masha sha lawa she re law! Moi kalang mi e, Ginding aga ntsa hta, kaja wa masha sha lawa ni nga yu ai. Shan hte a kawa ni gaw sumsing lamu na lamu kasa ni rai ma ai, nga nna Chyum Laika hta tsun dan ai. Raitimung gara hku nna byin mai na i?
Nhkru ai lamu kasa Satan gaw, jam jau jaw na matu, bungli law nga ai, lam hpe matsing tawn mu. Karai Kasang a lamu kasa ni hpe pyi, nshawp ai amu galaw hkra, shakut nga ai. Hpang e lamu kasa ni kaw na nkau mi, Satan a ga hpe madat hpang wa ma ai. Sumsing lamu hta Karai Kasang galaw shangun ai amu hpe kau da ma ai. Ginding aga ntsa da yu sa wa nna, shinggyim hkum hkrang hpe tinang nan sa dagraw la ma ai. Hpa majaw re ai hpe chye ani?
Ga ningtsa kaw na tsawm htap ai num sha ni hpe Karai Kasang a kasha ni mu jang, shanhte hte rau nga mayu ma ai majaw, re nga nna, Chyum Laika kaw tsun dan ai. Dai rai nna shanhte gaw ga ntsa de yu sa wa nhtawm, dai numsha ni hte dinghku sa de sha ma ai. Chyum Laika hta e, ndai zawn galaw ai gaw shut ai nga nna, tsun ai. Hpa majaw nga yang lamu kasa ni hpe sumsing lamu e nga na matu, Karai Kasang hpan da ai majaw re.
Lamu kasa ni hte shanhte a madu jan ni kasha shangai wa ma ai. Dai ama ni gaw lak lai ma ai. Nnan e gaw nau lak lai na zawn n san ai. Raitimung hpang e gaw grau grau nna galu gaba wa ma ai hte, n-gun atsam kaba wa nna, grau grau n-gun ja wa ma ai. Masha sha lawa ni byin tai wa hkra re.
Ndai masha sha lawa ni gaw nhkru ma ai. Shanhte gaw hkum hkrang galu kaba ma ai, n-gun lapyin mu rawng ai majaw masha ni hpe aroi arip rai nna zing ri ma ai. Masha hkum shagu hpe shanhte zawn n kaja ai tai hkra, adip arip rai nna galaw shangun ma ai.
Enuk gaw si mat wa sai. Raitimung ga ntsa hta e, myit su ai masha langai mi bai nga wa ai. Shi a amying hpe Noa nga ma ai. Shi gaw Karai Kasang galaw shangun mayu ai amu hpe galoi mung galaw ai.
Lani mi hta e, Karai Kasang gaw, Noa hpe tsun ai, Nhkru n kaja ai masha yawng hpe, jahten kau na aten du sai. Raitimung Noa hte shi a kun dinghku masha ni, du sat amyu shagu hpe Karai Kasang gaw hkye la na re. Karai Kasang gaw gara hku nna hkye la na kun? Yu yu ga.
Ningpawt Ninghpang 6:1-8; Yuda 6.


text:
Yehowa Sakse Ni Hpa Majaw Majan Hta N Shang Lawm Ai Kun?
Yehowa Sakse Ni gaw, lawu na lam ni a majaw majan hta n shang lawm ma ai.
Karai Kasang hpe madat mara ai. Karai Kasang hpe nawku ai ni gaw, “nhtu ni hpe najawn, . . . dup kau na ma ra ai” “htawm hpang e hpyen majan sharin sa na, n rai” nga nna Chyum Laika hta tsun da ai.
—Esaia 2:4.
Yesu hpe madat mara ai. Kasa Petru hpe Yesu ndai hku tsun ai: “Na a nhtu hpe de a shara e bang da u; nhtu hpe shaw ai ni yawng mayawng hte gaw, nhtu hte hten bya hkrum na ma ra ai.” (Mahte 26:52) Shi a sape ni gaw, hpyen laknak ni lang na n re ai hpe ndai ga ni hte Yesu tsun wa ai.
Yesu a sape ni gaw, mung masa lam hta tsep kawp n shang lawm ai. Dai gaw “mungkan ga hte n seng” na matu tsun da ai, Yesu a ga hpe madat ai lam re. (Yawhan 17:14, Kabu Gara Shiga Chyum Laika) Shanhte gaw, hpyen amu gun ai (sh) hpyen la galaw mayu ai ni hpe pat shingdang ai lam n galaw ai.
Kaga masha ni hpe tsawra ai. Yesu gaw “shada da tsaw ra nga mu” ngu shi a sape ni hpe htet da ai. (Yawhan 13:34, 35) Yesu a sape ni gaw, mungkan grup hpunau nauna ni re ai majaw, shada da gasat ai majan ni hta galoi mung shang lawm na n re.
—1 Yawhan 3:10-12.
Moi na hkristan ni a kasi hpe hkan sa ai. Encyclopedia of Religion and War ngu ai laika buk hta ndai hku tsun da ai: “Yesu a shawng n nan na sape ni gaw, hpyen gasat na matu hte hpyen amu gun ai lam n galaw wa ma ai.” Hpa majaw nga yang, ndai gaw “Yesu a tsawra myit hte hpyen wa hpe tsawra u ngu ai shi a ga hte nhtan shai ai majaw re.” Yesu a moi na sape ni gaw, “hkristan hte hpyen la galaw ai gaw, tsep kawp nhtap htuk ai ngu, hkam la ma ai” ngu nna, German chyum hpaji du Pita Minho tsun ai.
Mung Shawa Hpe Akyu Jaw
Yehowa Sakse Ni gaw, mung shawa hpe akyu jaw ai ni re. Shanhte nga ai mungdan a, shim lum lam hpe dingbai dingna n jaw ai. Lawu hta lawm ai, Chyum Laika matsun ni hte maren, asuya a daru magam hpe ta npu hkam ai:
“Daru magam ahkang aya lu ai ni a npu e a taw nga mu ga.”
—Roma 13:1.
“Kehta hte seng ai hpe gaw, Kehta hpe ya mu; Karai Kasang hte seng ai hpe mung, Karai Kasang hpe ya mu.”
—Mahte 22:21.
Dai majaw, anhte gaw mungdan a upadi hpe madat mara ai. Ahkun hkanse ni hpe mung jaw ai. Mung shawa a akyu matu asuya galaw ai lam ni hta jawm galaw ai.


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Tahiti
P.K. 2,7 Cote mer
Toahotu
Taiarapu Ouest
TARAVAO TAHITI
FRENCH POLYNESIA
+689 40-54-70-00
Hkawm Chyai Lamang
Langai Ya kaw nna Manga Ya
8:00 a.m. kaw nna 11:00 a.m. hte 1:00 p.m. kaw nna 4:00 p.m.
Na ai aten: Hkying hkum mi chyen
Dan Dawng Lam Ni
Chyum Laika hte seng ai laili laika ni hpe Tahitian ga hte ga gale taw ai. Western Europe daram grai dam lada ai ginra re ai zunlawng hte zunlawng kaji ni hta nga ai Yehowa Sakse ni a Chyum Laika hpaji jaw bungli hpe woi awn ya ai.


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Ukraine
Lvivska Street 64
Briukhovychi
79491 LVIV
UKRAINE
+38 032-240-9200
Hkawm Chyai Lamang
Langai Ya kaw nna Manga Ya
8:00 a.m. kaw nna 11:00 a.m. hte 1:00 p.m. kaw nna 4:00 p.m.
Na ai aten: Hkying hkum mi chyen
Dan Dawng Lam Ni
Ukraine hta nga ai Yehowa Sakse ni a nawku hpung 1,700 jan a galaw ai lam ni hta n-ga, Nawku Htingnu gawgap lam ni hpe mung woi awn ya nga ai. Chyum Laika hte seng ai laili laika ni hpe Ukrainian ga hte ga gale taw ai.


text:
Manaw manang law ai rai yang na a prat hkrun lam ading sha hkawm sa lu na re nga ai ga hpe na yu nngai. Anhte nang ngai a prat hta manaw manang nnan lu jat ai gaw a lu ai lam,kabu mai ai lam rai nga ai. Masha shagu mung manaw manang nnan nnan ni hte hku hkau lu na matu myit mada nga ga ai. Raitim American Sociological Review a sawk sagawn maram da lu ai gaw ndai prat na masha ni hta manaw manang ni yawm ai hta yawm rai nga ai hpe mu mada lu ai nga nna tsun da nga ai. Shi a sawk maram lu ai hta gam bum mali hta na gam bum mi gaw shanhte hpa majaw manaw manang shayawm mat wa ai, hpa majaw manaw manang nlaw ma ai kun nga yang kadai hpe mung nmai kam ai majaw re. Lawan ai wa sha, grau ai wa jat re ai prat a majaw masha shada da a lapran hta kadai gaw tengman ai wa re, kadai gaw hpyi hpun da nna nding nman ai wa rai nga ai hpe ginhka lu na yak wa nga ai. Dai majaw manaw manang ngu ai hpe hkrit kajawng wa ga ai nga nna hpaw tsun wa ma ai hpe chye lu ai nga ai.
Rai yang kaning re ai masha hpe manang kaja, manang ajet ngu nna lu tsun na ga ai kun? Anhte a sak hkrung prat hta manaw manang kaja marai kade ra nga ga ai kun? American mungdan na laika ka Sara Tom Rath gaw masha langai mi hta n nga nmai re ai manang kaja hpan (8) nga ra ai nga nna tsun tawn da nga ai. Ndai manang kaja hpan ni gaw (1) Sara hte bung ai manang – shanhte gaw na a kaja ai lam ni hpe nang hkum nan mu mada chye lu hkra nang hpe galoi mung n-gun jaw garum ya nga ai. Dai zawn re ai manaw manang hpe Sara hte bung ai, Sara hpan hta na manaw manang ngu tsun ai. Shanhte gaw na Sara ni rai yang she rai na ma ai, raitim mung dai manaw manang ni gaw mahkrum madup, machye machyang hpring zup ai, na a magam bungli, na nta masha ni hte masha shada hku hkau kanawn mazum lam ni hta shanhte gaw nang hpe hpaji kaja jaw chye ai. Ndai zawn re ai manaw manang ni gaw na myit hpe madi shadaw garum ya lu ai ni rai nna na a makau hta galoi mung nga taw ra na, nang katsi la ging ai manaw manang ni mung rai nga ma ai.
2)Garum shingtau chye ai manang – nang hpe lam madun garum ya nna masha ni a man hta shakawn ga tsun ai manang, ndai zawn re ai manang ni gaw nang mung ngai hpe garum, ngai mung nang hpe garum na nga ai, shada da n-gun jaw garum shingtau chye ai masha ni rai nga ai. Prat a sak hkrung hkawm sa wa ai lam ding yang hta manaw manang ni a garum shingtau ya ai, shakawn shagrau ai lam ni gaw grai manu dan la nga ai. Matsan jam jau ,ru yak kyin dut lam ni hte hkrum sha ra nga ai ten dai zawn re ai manang ni gaw na a mayak mahkak lam ni hpe hparan garum ya na ra ai. Na a myit kata na hkiba lit li lam ni hpe shayawm jahkrat lu nna n-gun atsam jat ya ai, shanhte a kam hpa ai lam gaw na a matu myit n-gun tsi kaba byin lu na ra ai.
3)Myit masa bung ai manang – Nang hte myit masa bung nna myit mang ra sharawng lam ni bung chye ai masha gaw nang hte kanawn mazum na htap htuk ai manang rai sai. Dai zawn re ai manang hte rau nga ai shaloi na myit ni gaw shanhte a myit hte maren mara hkam sha lu na ra ai, dai hpe chye na hkat ai ngu tsun nga ai. Nang tsun ai ga, nang myit mang taw ai lam ni gaw shanhte a myit hte ganoi maren mara byin taw nna shada da myit n-gun jaw garum lu ai hkam sha lam hpe lu la na ra ai. Dai zawn re ai manang ni gaw nang hkum nang hkap la lu wa hkra garum ya lu ai zawn na a myit lawm hpa lam, na a myit mang yaw shada lam, na a ra sharawng lam ni hpe shanhte hte rau hkam sha shangun lu nga ai. Dai zawn hkam sha lu ai lam gaw nang hkum nang kam hpa myit ni rawng wa ai, myit yaw shada lam hpe lawan ladan rai hkrang shapraw galaw lu ai, na prat hpe pyaw pyaw hte sak hkrung hkawmsa shangun lu na ra ai.
4)Mahkrai hkrai ya ai manang – Ndai zawn re ai manang gaw garum shingtau ya ai manang hpan hta na rai nga ai. Nang ngwi pyaw kabu gara nga ai ten hta shanhte a shingna gaw na makau kaw n nga ai, nang myit ru yawn hkyen jam jau hkrum sha ra ai aten ni hta na shawng kaw du sa wa chye ai manang ni rai nga ma ai. Nang kam hpa ging ai garum shingtau lam shanhte jaw ya ai, myit mada lam hte ahkaw ahkang ni hpe nang bai mu mada lu wa hkra shanhte garum lajang ya ai manang kaja ni rai nga ai.
5)N-gun jaw ai manang – Ndai manang ni gaw nang hpe zet tsang nga pyaw shangun lu ai manang ni rai nga ai. Nkau manang ni gaw nang hte hkau chyap kanawn mazum lu ai hpang kaga myitrum ai manang ni hte bai shachyen ya ai.Nang hta myit hki lit li lam, myit daw myit hten myitru hpa lam ni hte hkam sha ra ai shaloi na a myit kraw kata na hkam sha lam ni hpe shawng nnan madat ya ai na matu kaja dik manang ni rai nga ai. Shanhte hte hku hkau kanawn mazum lu ai lam gaw na myit hkiba tsampu lam ni hpe la shayawm kau ya lu na matu lam hpaw ya ai ni rai nna simsa ai myit hpe nnan bai shangai jaw ya ai ni rai nga ai.
6)Machye machyang rawt jat shangun ai manang - Nang hpe lak lai ai ahkaw ahkang nnan mu mada shangun lu ai manang ni re. Ndai zawn re ai manaw manang mung prat hta n nga nmai rai nga ai. Shanhte gaw mungkan laika dum ni rai nga ma ai. Dai manang ni gaw na a nyan marai, mahkrum madup, kanawn mazum lam ni hpe grau dam lada wa shangun ai, nang hpe n bung ai myit hkam sha lam ni hkam sha shangun ai, nang hpe tsaw tsaw tsap nna tsan tsan kawn mu mada chye hkra sharin ya ai masha ni rai nga ma ai.
7)Lam madun ya ai manang – Dai manang ni gaw na a myit mang yaw shada lam ni hpe san seng kaja ai myit hte garum ya ai, lam madun hpaji jaw ya ai manang rai nga ai. Masha shagu hta ra rawng ai lam ni nga ai zawn manang ni a garum shingtau ya na ra ga ai. Nkau mayak mang hkang lam ni hpe nang hkrai hparan la lu na yak hkak wa ai ten dai zawn re ai manang kaja ni gaw nang hpe lam madun wan shanan tai ya nna kaja ai myit hte garum shingtau ya na ma ai.
8)Nang hpe manang tai ya ai manang kaja – Dai manang ni gaw nang hte galoi mung arau nga taw na ma ai.Kaja ai lam mi rai rai, n kaja ai lam mi rai rai shanhte hpe shawng nang hpaw tsun dan u. Dai zawn re ai manang ni hta pang lai hta grau dam ai machyu shingbyi shara nga ai, bum ni htan grau tsaw la ai tsawm htap ai myit masin kaja ni rawng nga ai.Shanhte hpe galoi ten hta mi hkan tam datai raitim nang hpe alum ala rai hkap tau la na ma ai. Kalang lang tsun shaga na ga law law n nga ai raitim, na makau hta dai manang ni nga taw ai rai yang nang hpe myit pyaw simsa shangun na ra ai. Shingrai anhte nang ngai a prat hta lahta e tsun lai wa sai tinang hte myitrum ai manaw manang kaja ni marai kade nga nga ga ai kun? Lama na lahta na zawn re ai manaw manang ni hte hkrup zup hku hkau lu wa ai shaloi dai manaw manang ni hpe galoi mung tsawra manu shadan nga u, na prat teng sha akyu hkam la lu na ra ai.
Ka Lajang ai – Saranum Julia Ndawng Ja Ing
RVA – Jinghpaw Nsen Shapoi Dap, Manila, Philippines.


text:
-
Hpakant Mashi Kahtawng AG-2 Nawku Jawng Wang Hta Masat Yan (2) Kani Nanghpam Dawn Jasan Hpaw Hpawng Lamang Galaw
Hpakant Buga, Mashi Kahtawng AG-2 Nawku Jawng Wang hta Masat Yan (2) Kani Nanghpam dawn jasan dabang hpe July (1) ya shani kaw nna hpaw hpang dat sai lam na chye lu ai.
Dai dawn dabang hta Karai Mungga hpe madung sharin achyin ya na, dawn dabang hta shang lawm ai ni hpe mung, gumhpraw hta ai lam n nga ai, tsawra myit san san sha hkye mawai la ai lam re nga nna Hpungtau Sana Lawt Mai shiga jaw la ai kaw na chye lu ai.
Sharin ladaw nhtoi (45) ya rai na re lam hte dawn dabang hta sa du shang nga ai marai (54) tup re lam hpe mung, matut na chye lu ai.
July 1, 2015 / KNET / 0
Categories: Shiga Kadun, Uncategorized
Tags: KNET
Shwe Zet Nanghpam Pat Jasan Komiti Ni Hte Jan Mai Kawng Nanghpam Pat Jasan Komiti Ni, Pat Jasan Bungli Jawm Galaw Sadung Ginwang Kata Kani Nanghpam Pat Jasan Komiti Ni Gawdin Shingjawng Lamang Galaw
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Maumwi 49: Ajan Hkring Mat Ai
Yawshu hpe yu dat mu. ‘Ajan e hkring u!’ nga nna tsun nga ai. Kaja wa ajan mung hkring mat ai. Lamu kaang e lani mi tup hkring nga ai. Ndai zawn byin hkra Yehowa galaw dat ai. Yawshu gaw, nhtoi htoi nga na hpe, hpa majaw ra ai kun? Yu yu ga.
Hkanan mung na hkawhkam manga gaw Gibeon mare masha ni hpe sa gasat ma ai. Dai shaloi Gibeon masha ni gaw masha langai mi shangun nna, Yawshu hpang de, karum sa hpyi ma ai. ‘Anhte hpe alawan sa karum la marit; anhte hpe sa hkye la rit; bum ga e nga ai hkawhkam ni yawng anhte hpe sa gasat nga masai,’ nga nna tsun ai.
Alawan sha Yawshu hte shi a hpyen masha ni rawt sa wa ma ai. Lana mi tup lam hkawm sa ma ai. Gibeon mare kaw du jang, hkawhkam manga a hpyen ma ni hkrit nna hprawng mat ma ai. Dai shaloi Yehowa gaw sumsing lamu de na, sin kaba htu jahkrat dat ai. Dai rai nna Yawshu hte shi a hpyen ma ni sat kau ai hta, sin kaba adup hkra nna si ai ni grau law ma ai.
Kade nna yang jan shang mat wa sana re ai hpe Yawshu mu ai. Nsin sin mat jang hkawhkam manga a hpyen ni hprawng lawt mat wa na tsang ai. Dai majaw Yawshu gaw Yehowa kaw akyu hpyi nna: ajan e hkring u! nga nna tsun ai. Ajan htoi nga ai majaw Israela masha ni majan hpe awng dang hkra gasat lu ma ai.
Karai Kasang a masha ni hpe nju ndawng ai nhkru ai hkawhkam ni Hkanan mung hta law law naw ngam ai. Yawshu hte shi a hpyen ni gaw, hkawhkam 31 hpe gasat dang kau lu na matu, kru ning na mat ai. Dai hpang e Yawshu gaw lamu ga garai nlu ai amyu lakung ni hpe karan ya ai.
Shaning law law lai mat wa sai. Yawshu mung asak 110 ning hta si mat wa sai. Yawshu hte shi a manang ni naw hkrung nga ai aten hta, masha ni Yehowa a ga hpe madat ma ai. Raitimung ndai myit su ai masha ni si mat wa ai hpang masha ni gaw nshawp nkap ai amu hpe galaw wa ma ai. Ruyak jam jau ni mung hkrum ma ai. Dai aten e Karai Kasang a karum shingtau ai hpe ra nga masai.
Yawshu 10:6-15; 12:7-24; 14:1-5; Tara agyi 2:8-13.


text:
DAW 12
Marai Rawng Ai Pawlu A Kahkri
Katsa a asak hpe hkye la ai la langai a lam hpe hti yu ga. Shi a katsa gaw Pawlu re. Dai la a mying hpe nchye tim, grai marai rawng ai hpe gaw chye lu ai. Shi a lam hpe chye mayu ai i?—
Pawlu gaw Yesu a lam hkaw tsun ai majaw, rim hkrum nna Yeruslem mare hta htawng hkrat nga ai. Nhkru ai masha nkau gaw, Pawlu hpe nju ma ai. Shanhte gaw ‘Pawlu hpe tara rung de shaga wa na matu, hpyen du kaba hpe sa tsun ga. Shi hpe shaga wa ai shaloi lam kaw hkap sat kau ga’ nga nna bawng ma ai.
Pawlu a kahkri gaw dai hpe na kau ai. Shi hpa galaw ai hpe chye ai i? Shi htawng de sa nna Pawlu hpe tsun dan ai. Pawlu gaw hpyen du kaba hpang de kalangta sa tsun shangun ai. Pawlu a kahkri dai hpyen du kaba hpe sa tsun na matu loi ai i?— Nloi ai. Hpyen du kaba ngu ai gaw ahkang aya grai kaba ai. Raitim, Pawlu a kahkri gaw marai rawng ai majaw hpyen du kaba hpe sa tsun dan ai.
Hpa galaw ra na hpe hpyen du wa chye mat ai. Shi gaw Pawlu hpe makawp maga na matu, hpyenla 500 daram hpe shaga nna dai shana jang Kesare mare de sa sa shangun ai. Pawlu asak lawt ai kun?— Lawt ai. Nhkru ai masha ni shi hpe hpa mung nlu galaw ai. Shanhte bawng da ai lam hten mat ai.
Ndai lam hta na hpa sharin la mai na ta?— Ma ni mung marai rawng ra ai. Yehowa a lam kaga masha ni hpe tsun dan ai shaloi marai rawng ra ai. Ma ni marai rawng ai hte Yehowa a lam masha ni hpe tsun dan ai kun?— Dai hku tsun dan yang masha ni a asak hpe hkye la lu na re.
Chyum Laika Hta Hti Yu U
Kasa 23:12-24
Mahte 24:14; 28:18-20
1 Timohti 4:16


text:
MYITKYINA SHATAPRU HTA MYEN BALIK NI RAMMA NI HPE JELA TAM
Labels: Jinghpaw Mung Shiga
17 comments:
- Anonymous said...
-
Dai hku galaw ai hpe JINGHPAW WUNGYI WUN GANG ni gaw nna masu su taw ,na shalai taw ai i?shen hte jinghpaw mung kawmasha kaba galaw ai gaw gadai na matu galaw ai kun? sung sung myit nna jaja ning hkap ga law wungyi wungang ni e
- September 3, 2012 at 1:45 PM
- shatapru masha said...
-
Hpa ga ga sha na matu le, dai pyi nchye ai i?
Hpa nchye galaw sha nna, Wun Gyi galaw sha ai rai ma ai.
- September 3, 2012 at 2:10 PM
- Anonymous said...
-
Moi na shata pru sari bai makawp ga moi gaw shata pru na ramma ni grai set ma ai re le. Hawk makawp maga ga shada da makawp maga hkat ga. Ngai hte n seng ai nga n nga ga. Dai Malik ni hpe hkrit n ra ai myit hkrum kadai n sa ROI na re.
- September 3, 2012 at 2:15 PM
- Jatawng Naw said...
-
umm.. WP Jinghpaw mungkan hta mying kaba dik ai Shatapru, Dumare ramma ni ya hpabaw galaw sha nga myit ta?? Dap kawng bu ni e..Kawa lahpraw, Jinkali,Sumpan nlung ningwawt, kung, ndan pala,steel ball nihte gap hkat na ten dai ni rai sai law. Shatapru bu hte nrai, myen hpen ni hte gap hkat na ten ya rai sai.
Moi Hpushawng/hpuba ni prat hta gaw balik hte myen ni mahtang she Shatapru ga hpe kabye na hkrit ra ai re law. Jan shang ai hte Shatapru Njang hka mahkrai rap na pi hkrit ma ai re. Dap kawng-Njangdung lam mung sawa pyen ai lam re.
Ya na pratram ni gara hku rai sak hkrung na ta? Cycle jawn shachyut hkat, yaba tsi lu shingjawng, Kani hpraw htu shakut rai nna si htum mat na kun?? Masha ni a mungdan de tsinyam masha tai hkawm nna rudi shamat kau na kun?.. Grai myit yu ga. Myit masin hpe shaja ra sai. Hkumhkrang mung hkam ja, lahpum mayut shakut ra sai law.
Tsawra Pawngyawng hpu nau ni e..Karai Kasang Yehowa kaw kyuhpyi n gun la let anhte buga ginra ni hpe makawp maga, gawgap na rawt ga..
- September 3, 2012 at 2:27 PM
- Anonymous said...
-
Moi gaw tsawm ra sha ale dum ai blik du daram sha gaw nye manang n hkum brang hpe htawk di dat jang hpang jahpot na shi ga gaw mana n jang kaw g mahkrai pawt kaw blik langai she daw yin hkra jawm adup gatut ma ai nga sai yaw. Ya mung hpa n ra ai. Gara blik nta masha kade law ai htinh gaw re sha matsing da mu. Myitkyina hpe sa hpya jang dai blik dap hpe shawng numhpu hte mawng di kau na re yaw.
Lungbra.
- September 3, 2012 at 7:47 PM
- Anonymous said...
-
Moi gaw tsawm ra sha ale dum ai blik du daram sha gaw nye manang n hkum brang hpe htawk di dat jang hpang jahpot na shi ga gaw mana n jang kaw g mahkrai pawt kaw blik langai she daw yin hkra jawm adup gatut ma ai nga sai yaw. Ya mung hpa n ra ai. Gara blik nta masha kade law ai htinh gaw re sha matsing da mu. Myitkyina hpe sa hpya jang dai blik dap hpe shawng numhpu hte mawng di kau na re yaw.
Lungbra.
- September 3, 2012 at 7:49 PM
- Anonymous said...
-
Ramma ni yawng ndai laman gaw marai 1, 2 sha n hkawm ga. Wuhpung hku hkawm ga. N-gun madun ra ai. Balik langai lahkang mu jang mang she n mu di sharin shaga ra ai. Mungdan lu hkra gasat na re. Yawng myit hkrum ga.
- September 3, 2012 at 8:03 PM
- Anonymous said...
-
Nga bawm soi kaw patchyen, cyecle ball, hpri maina ni bang nna anut jaw dat ga law. Ndan pala kaw labu chya nna mung gap sat kau ga law. Myen du/slg, balik hpyenla ni hpe chyaru hta na lakyaw mahkai bang nna mung woi shayaw dat ga. Ladat hpan hkum sumhpa hte yawng jawm kasat saga law.
Anhte yawng masa pru wa ai hta hkan nna mayun kasa, anut kasat saga law..hkau ni, hpu nau ni e ..
- September 3, 2012 at 8:09 PM
- Anonymous said...
-
ramma ni sha n'ga jinghpaw mying ai yawng sadi ra sai myo hkan nga ai hpunau ni e mau nga n'mai sai yaw.myen a shama sat ai hkrum na.yajang myu hte mungdan a matu tatut shakut ra sai hpe dum ra sai law.myo hkan nga nna myen ashagyeng sat ai jahkrit shama ai lawt na n're.ya ten myen gaw shamyit shamat ladat yawng hte shamyit nga sai hpe ja ja dum ra sai.myo hkan myitmu samsi len nga taw yang gaw lachyum n'pru ai sak hkrung kau na.lawan myu tsaw dap de n'gun jat sa wa ga.
- September 3, 2012 at 11:01 PM
- Anonymous said...
-
satapru bu ni e kani 4 hkrai lu ti nga nmai sai lu,ngai na yang ya tatkone,satapru hkan na ram ma ni 70% ram kani praw hkai htu,lu ti nga ma ai da,dai majaw ramma ni kani yin kap na hpa mung ngwi kalaw,kade mung ngwi sa,hpenla mung ngwi la rai mare kaw pya da ni roi ai hpe hkam sha baw ngum na nga ma ai da,ya gaw satapru kaw na kani hpraw lau ban gali jayaw mung myen ni kani hpraw hpe wang lu wang lang dut shabra sha ngun ai majaw grau grau she lu su wa nna satapru mare na kani ya kashu kasha lu ai ni a nna wang (mare hka ang hkup) ram gaw kali jayaw a ta kaw pawng da ai da,law malawng gaw pawng sum mat sai da,myen ni a katsi majan shawng lam hpen jau bu kaba re da,w.p ramma ni e lawan she myit malai ga,majan prat hta shawng lam hpen majan hta gaw nsi kani hpraw hta si ru ma wa nga sai hpe dum ga.
- September 3, 2012 at 11:48 PM
- padang yesu said...
-
AUNG DAWM PADANG LU NA RAWT MALAN WP GRIN JAW DE RAWT GA I.LA DU AI MAGRAU GRANG SHAKAWN GYING AI WP MYU TSAW KAI/KIO/MHH,K K HTA MUNG MANOI WP SHANI YAWNG A SHAKAWN KUM HPA MUNG TUT NAWNG E MUNG LU U GA.
- September 3, 2012 at 11:58 PM
- Anonymous said...
-
Manye, fuck Myen nak ni gwi yang gaw Shatapru mare hkra yu u le..Nanhte na Naypyidaw kama mayu yang gaw galaw yu mu..
- September 4, 2012 at 1:24 AM
- Anonymous said...
-
Taw dai hku nga yang mare kaba kaw nga ai wunji wungan ni hpa kalaw nga ai, lasang awng, ting yin, kda, ah dang, hkun myet, kin mai grai law ai myen hte pawng ai ni nga tim mare kaba kaw nga ai myu sha ni hpe nlu makaw maga ya ma ai i. Dai ni gaw wp myusha nrai sai da i. Myusha yawng hpe myen ni sha myit na nga yang nanhte mung nlawt ai sha rai na re. Ya jau jau kaw na nanhte aming hpe myen ming myen amyu kalai kau yang gaw lawt nhten law myit yu ga lu.
- September 4, 2012 at 8:38 AM
- ChyingHtawng ZauNeng said...
-
Shatapru Ramma ni e!! Balik (pyada) hpe shagaw jawm adup shabra kau mu looo. Hkam taw nga jang grau grau roi wa na re chye da mu yaw..
- September 4, 2012 at 9:06 AM
- Anonymous said...
-
shatapru hta ya gaw myen pyada ni grai grang hkawm wa nga sai le ,duk ni lahpaw ni sinat ni mung lang nna marai shi jan jan she kabrawng hkawm nga ai myen sawa pya da ni gaw .dai hpe anhte shatapru ram ma ni mung duk ,lahpaw ni lang na bai kabreng ga law ,nau wa roi wa sai myen ndai ni .
- September 5, 2012 at 10:31 AM
- Anonymous said...
-
ah he ; moi wp ramam sah da roi roi re ai anhte shatapru ram ma ni ya ga ra hku law .dai ma jaw ngu ai myit hkrum ra ai ngu sai. tsa seng hkan hkai gawng nga n mai sai lo . Myen ni hpe hpa ji jaw ra sai
- September 5, 2012 at 2:01 PM
- Shatapru Ramma Usa said...
-
Um... Moi gaw lahta na manaw manang ni tsun ai hte maren Shatapru de shana de du wa sai nga yang masha chyasam kadai nsa gui ai re wa.... Ya gaw Wungyi wun-gang ni, lutdaw amat ni Shatapru kaw law wa ai majaw nau simani mat nna prada balik ni roi ai hpe hkam sha ra mat sam ai...
- September 6, 2012 at 6:49 PM


text:
SADUNG SAGA PA JAWNG KAWNG KAW GASAT NGA
Labels: Jinghpaw Mung Shiga
3 comments:
- Anonymous said...
-
yehkai ni 300 gaw nta wa ma sai da jinghpaw ni gaw gara hku myit ma ta an hte ni ma nta kaw gahpu ganau law ai ni wa na hku myit ga law
- August 11, 2012 at 9:03 AM
- hkunman said...
-
MADU YESU HKRISTU HTE YEHOWA GOD gaw...,Jinghpaw Mungdaw kaw nga ai, Myen TSADAN. hpe a-tsai a-wai GAWT KAU, YE JASAN, Kau ya na ra ai....,Kyu ja ja jawm hpyi nga ga lo...,
- August 11, 2012 at 9:13 AM
- Myu Li said...
-
Myen hpe man hkrum, hkrum kapa nna gasat ai, sumup majan (ambush) hkap ai gaw hkap re sha n-ga, langai lahkawng n ni n tsan re kaw sa nna man pyawng hte htawng yu da nna KRL zawn re ai motar kaji ni hte marai mali manga kalang dat gap kau da nna bai nhtang lagyim mat wa ai ladat hku nna mung, tinang maga masha gaw n hkra machyi ai sha, tai hpyen hpe shatsang ai mung grai galaw mu law. Wai Maw kaw nna Sadung du hkra dai daram law ai Myen hpyen ni yan lung wa ai lam kaw kadai mung n hkap gap shatsang, mawdaw bawm ni n hkap kapaw ayai ai majaw shanhte grau yu kaji nna roi shagoi htim gwi wa ai rai nga.
- August 11, 2012 at 11:28 AM


text:
Nwai Shing-ran Ga (Epilogue) Ka ai- JJ Lum Dau Ninghtang dinglik masam maram yu dat yang Myen mungh ting nah rawtmalan wuhpung ni the
Laika Ngau
KIO Hte KIO Hpung Shang Masha
Kachin Independence Organization (KIO) hte KIO party hpung shang masha ngu byin wa ai lam hpe ngai mu mada ai made shaleng dat nngai.
Dum ai hte Rap, Dum ai hte Kap
Ga baw ndai mu ai hte rau, mani hpa zawn rai sai nhten! Rai ti mung atsawm sumru yu yang, lachyum dan dawng na
Anhte Amyusha Ni a Laili Laika Madang Tsaw Wa Rawt Wa Ra Nga Saga Ai
Mungkan ntsa hta amyu lakung langai mi dan hkung n’na grin nga lu na matu dai amyu gaw shi a laili laika hte htunghking
Nam Shan Lapu Pu Noi Mayu? Hkrum ai Zawn Rai Wa Sai Kun?
Myen hpyendap gaw shanhte maja woi galaw ai npawt nhpang gaw da ai mungdan tara ni hpe May shata hta mung shawa a madi
Amyu Sha Mying Hpe Kaning Ngu Na?
Jinghpaw ngu ai mying hpe kadai shamying ya ai; galoi shamying ai; kadai chye lu ai rai. Chyingtawt hpaw nna pru wa ai majaw,
“KACHIN” ngu ai gara kaw nna byin pru wa ai kun? Nang chye nni?
Daini anhte Jinghpaw Wunpawng Amyu sha ni ( Kachin ) nga ai nsen na ai kaw nna gaw, tinang hpe tsun ai re ngu


text:
http://www.kbckachin.com
Myen asuya hte mung masa bawngban na matu du sa wa ai KIO dat
kasa ni hpe KBC hku nna htunghking magun lit hte hkungga jaw hkalum la
ai lamang hpe May 29 ya shana 7:00 pm ten hta Myitkyina mare Shatapru
lawk (1), KIO Kyithkai Rung kaw galaw lai wa sai lam chye lu ai.
Dai lamang hta KBC Ginjaw hte Ginwang (15), Myitkyina,
Htingnai, Waimaw Ginwang ni de na Buga Hpung ni, Norway, Singapore,
Japan, Thai, Australia, Malaysia Mungdan ni de du nga ai Wunpawng sha ni
hku nna gun jaw ai magun lit yawng (74) du ai lam chye lu ai.
Lamang hta KBC Ginjaw magam gun ni, Gunwang Amu madu ni, Buga
Hpung de na Hpung woi Sara/num ni, Hpung ningbaw ningla ni yawng marai
(300) jan du lawm nna KIO ningbaw ningla ni hte hku hku hkau hkau hkrum
shaga kanawn mazum lu ai lam, Akyu hpyi ya ai lam, Rev. Gunhtang La Myen
hku nna Karai mungga hte n-gun jaw, Rev. Sinwa Naw kyu hpyi ya ai hte
KIO dat kasa ni mung grai n-gun lu myit pyaw kabu ma ai lam chye lu ai.
Ndai zawn galaw ai lam a yaw shada ai lam gaw Wunpawng myu
sha ni yawng hte KIO gaw langai sha re lam hte KIO gaw Wunpawng sha ni a
gawng malai re lam hpe Asuya hte maigan ni yawng chye lu na matu yaw
shada ai lam lamang hpe woi awn ai KBC Amu madu Rev. Dr. Hkalam Samson
kaw nna chye lu ai. KBC MNK


text:
“Yehowa Hpe Shakawn Kungdawn Mu”—Hpa Majaw Kun?
“Yehowa hpe shakawn kungdawn mu: . . . Dai gaw ngwi pyaw ai lam rai nga ai, Shakawn kungdawn ai lam sut nga ai.”—SHAKAWN 147:1.
Mahkawn: 59, 3
1-3. (a) Shakawn Kungdawn 147 hpe galoi aten hta ka wa ai byin mai ai kun? (b) Shakawn Kungdawn 147 kaw nna hpa ni sharin la lu ai kun?
MARAI langai ngai galaw ai (sh) tsun shaga ai lam hpe anhte grai sharawng ai shaloi, anhte shi hpe chyahkring hkring shakawn ga ai. Karai Kasang hpe rai yang grau nna shakawn ging ai n re i? Hpan da ai lam ni kaw na shi a hpung atsam hpe mu ai shaloi, shi a Kasha hpe gawng malai jahpu jaw nna anhte hpe tsawra ai lam madun ai shaloi anhte shi hpe shakawn ga ai.
2 Shakawn Kungdawn 147 hpe hti ai shaloi, dai hpe ka da ai wa gaw, Yehowa hpe grai shakawn mayu ai myit nga ai hpe mu lu ai. Shi hte rau Karai Kasang hpe shakawn na matu mung, kaga ni hpe n-gun jaw da ai.—Shakawn 147:1, 7, 12 hpe hti u.
3 Shakawn Kungdawn 147 hpe kadai ka ai gaw anhte n chye ai. Raitim, Israela masha ni hpe Babelon kaw na Yehowa shalawt dat ai hpang, Yerusalem mare de bai wa ai aten hta asak hkrung wa ai masha byin mai ai. (Shakawn 147:2) Israela masha ni gaw, shanhte a lamu ga hta Karai Kasang hpe kalang bai nawku lu ai majaw, shakawn kungdawn sara gaw Yehowa hpe shakawn ai re. Shakawn kungdawn sara gaw, dai hta grau shakawn mayu ai lam ni mung naw nga ai. Dai ni gaw hpa ni kun? Haleluya (sh) “Yehowa hpe shakawn kungdawn mu” nga nna shakawn ging ai gara lam ni nang hta nga ai kun?—Shakawn 147:1.
Myit Maku Daw Ai Ni Hpe Yehowa Shamai Ya
4. Hkawhkam Kuru gaw Israela masha ni hpe shalawt dat ai shaloi shanhte gara hku hkamsha ai kun? Hpa majaw kun?
4 Babelon hta Israela ni bawng dung hkrum nga ai aten, shanhte gara hku hkamsha wa na hpe shingran yu ga. Babelon masha ni gaw shanhte hpe shaga nna mani hpa shatai let ndai hku tsun ai: “Ziun a mahkawn ga, anhte hpe mahkawn mangoi dan mi.” Yuda masha ni gaw, dai zawn mahkawn hpe n hkawn mayu ga ai. Shanhte a madung kabu hpa re ai Yerusalem gaw jahten hkrum mat sai. (Shakawn 137:1-3, 6) Shanhte a myit masin gaw myit maku daw nga nna, shalan shabran ra nga ai. Raitim, Yehowa gaw tau hkrau tsun da ai hte maren, shi a amyu masha ni hpe karum ya wa ai. Gara hku nna kun? Hkawhkam Kuru gaw Babelon hpe awng dang wa nna, Yehowa hte seng nna ndai hku tsun wa ai: “Yuda mung na Yerusalem mare hta e, shi a matu nta langai mi galaw na, shi ngai hpe hkang da ni ai.” Kuru gaw, Israela masha ni hpe ndai hku tsun ai: “Ya shi hte seng ai amyu masha ni kadai hte mung, shi a Karai Kasang Yehowa shi hte rau nga nga nna, shi lung wa u ga.” (2 Hkawhkam Labau 36:23) Dai ga ni gaw, Babelon kaw nga ai Israela masha ni hpe shalan shabran ya lu na re.
5. Anhte hpe shamai ya lu ai Yehowa a atsam hte seng nna shakawn kungdawn sara gara hku tsun da ai kun?
5 Yehowa gaw Israela amyu ting hpe sha n-ga, Israela masha langai hpra hpe mung shalan shabran ya ai. Yehowa gaw dai ni du hkra dai zawn sha re. Dai hpe shakawn kungdawn sara ndai hku ka da ai: “Myit maku daw ai ni hpe shi shamai ya nna, Shanhte a nma hpe ahkang kayawp ya mu ai.” (Shakawn 147:3) Anhte machyi makaw hkrum ai shaloi, myit daw hten ai shaloi, Yehowa lanu lahku ya na hpe kam mai ai. Yehowa gaw anhte hpe shalan shabran ya na matu, anhte hkamsha nga ai ni hpe shamai ya na matu jin jin rai nga ai. (Shakawn 34:18; Esaia 57:15) Shi gaw anhte ra nga ai hpaji hte n-gun atsam hpe jaw ya ai majaw, anhte hpa manghkang mi hkrum wa tim, awng dang lu na re.—Yaku 1:5.
Yehowa gaw anhte hpe shalan shabran ya na matu, anhte hkamsha nga ai ni hpe shamai ya na matu jin jin rai nga ai
6. Shakawn Kungdawn 147:4 hta lawm ai ga ni kaw nna anhte gara hku akyu hkamsha lu na kun? (Ndai sumhpa shawng na sumla hpe yu u.)
6 Shakawn kungdawn sara gaw, lamu hpe mada yu nna ndai hku tsun ai. Yehowa gaw “shagan ni hpe nambat jaw nu ai rai nna, Langai hte langai hpe amying shamying ya mu ai.” (Shakawn 147:4) Shakawn kungdawn sara gaw, shagan ni hpe mu lu tim, kade daram law ai hpe gaw shi n chye ai. Shagan majaw langai hta, shagan wan hkying hku law ai nga nna hpungtang hpaji du ni tsun ai. Ninggawn tawa hta, dai zawn shagan majaw ni wan hkying hku nga ai. Masha gaw shagan ni hpe n dang hti lu tim, Hpan Madu gaw hti lu ai. Dai sha n-ga, shagan langai hpra a lam atsawm chye nna shanhte hpe mung amying jaw da ai. (1 Korinhtu 15:41) Karai Kasang gaw shagan langai hpra hpe chye ai zawn, nang hpe mung chye ai. Nang gara kaw nga ai, gara hku hkamsha ai hte hpa ni ra kadawn ai hpe shi galoi mung tup hkrak chye nga ai.
7, 8. (a) Anhte hte seng nna Yehowa kade daram chye na ya ai kun? (b) Matsan dum ai myit hpe Yehowa madun ai ga shadawn langai hpe tsun dan u.
7 Yehowa gaw nang gara hku hkamsha nga ai hpe chye na ya nna, na a manghkang ni hpe karum ya na matu atsam nga ai. (Shakawn 147:5 hpe hti u.) Na a masa gaw grai yak nga nna, dai hpe nang n lu hparan ai ngu nang hkamsha yang hkamsha na re. Anhte gaw “ga nhpu” sha rai nga ai majaw, shadawn sharam sha re ai hpe Karai Kasang chye ai. (Shakawn 103:14) Anhte n hkum tsup ai majaw, mara nkau mi hpe bai kahtap htap galaw hkrup ma ai. Dai majaw myit daw chye ai. Tsun shaga shut ai, n kaja ai ni myit wa ai, manawn masham ai myit ni nga wa ai majaw anhte grai yawn na re. Yehowa gaw gawngkya ai lam kachyi mi mung n nga tim, anhte gara hku hkamsha ai hpe tsep kawp chye na ya ai.—Esaia 40:28.
8 Yehowa gaw shi a lata hte nang hpe gara hku karum ya wa ai lam, nang hkrum ga na re. (Esaia 41:10, 13) Ningshawng Kyoko mung, dai hku hkrum wa ai. Shi lit ang ai shara nnan de htawt ai shaloi, shi grai myit daw wa ai. Shi a manghkang ni hpe Yehowa chye na ya ai lam shi gara hku chye wa ai kun? Shi a nawku hpung nnan kaw na masha law law gaw, shi hkamsha ai lam ni hpe chye na ya ai. Yehowa ndai zawn tsun ai ngu shi hkamsha ai: “Nang hpe ngai grai tsawra ai. Ningshawng galaw ai majaw sha n re. Nang gaw nye a kasha rai nna, ngai hpe apnawng da ai majaw re. Nye a Sakse langai hku nna na a prat hpe ngwi pyaw shangun mayu ai.” Karai Kasang a chye na ya ai lam hpe nang gara hku hkamsha ga sai kun?
Anhte Ra Ai Hpe Yehowa Madi Shadaw Ya
9, 10. Yehowa gaw gara ahkyak ai lam hpe madi shadaw ya na kun? Ga shadawn jaw u.
9 Anhte yawng gaw lu na, sha na, bu hpun na hte nga shara ra kadawn ga ai. Sha na matu n nga na hpe nang myit tsang yang tsang na re. Raitim, anhte yawng a matu shahpa shapraw lu hkra mungkan ga hpe Yehowa hpan da ya ai. Anhte hpe sha n-ga, ‘jawp nga ai u hka hkalung ni hpe mung, shahpa jaw mu ai.’ (Shakawn 147:8, 9 hpe hti u.) Yehowa gaw u hka ni hpe pyi jaw sha ai nga yang, anhte ra kadawn nga ai arai ni hpe shi madi shadaw ya na lam anhte kam mai ai.—Shakawn 37:25.
10 Ahkyak htum re ai anhte a makam masham matut ngang kang na matu shi madi shadaw ya nna, “chye chyang ai nyan yawng hta grau lai ai Karai Kasang a ngwi pyaw” lam hpe mung jaw na re. (Hpilipi 4:6, 7) Hpunau Mutsuo hte shi a madu jan gaw, shanhte hpe Yehowa karum ya ai lam mu wa ai. 2011 hta, Japan hta tsunami byin ai shaloi, shanhte a nta magaw hta lung nga ai majaw, si ai kaw nna gaw lawt wa ai. Dai shani shanhte lu malu mahkra ngu na daram sum mat ai. Htap lahkawng hta nga ai grai kasi ai gawk hta shana tup nsin kaw sha nga lai wa ai. Jahpawt hta, wenyi n-gun lu na matu, lama ma hpe hkan tam ma ai. 2006 Yehowa Sakse Ni a Shaning Ginchyum Laika Buk hpe sha tam mu ma ai. Mutsuo gaw laika buk hpe hpaw dat ai shaloi, “Si Ai Lam Law Dik Htum Tsunami” ngu ai gabaw hpe mu dat ai. 2004 hta, Sumatra zunlawng kaw byin wa ai nnang nawn a majaw, grai hten za mat ai tsunami a lam ka da ai. Mutsuo hte shi a madu jan gaw dai shara kaw nga ai hpunau nauna ni a mahkrum madup ni hpe hti nna hkrap ma ai. Shanhte tup hkrak ra nga ai n-gun jaw ga hpe Yehowa jaw ai ngu hkamsha dat ai. Yehowa gaw, kaga lam ni hte mung shanhte hpe yu lanu lahku ai. Japan mungdan a kaga shara ni kaw nga ai hpunau nauna ni gaw, shanhte a matu shahpa hte bu hpun palawng shagun ya ma ai. Karai Kasang a uhpung kaw na sa dat ai hpunau ni sa kawan katsan ai majaw mung, makam masham grau ngang kang wa ai. Mutsuo ndai hku tsun ai: “Yehowa gaw anhte langai hpra a makau hta nga nga nna, anhte hpe yu lanu lahku ya nga ai ngu hkamsha ai. Grai myit shalan lu ai.” Karai Kasang gaw anhte a makam masham matut ngang kang hkra shawng galaw ya nna, kaga ra ai arai ni hpe madi shadaw ya ai.
Karai Kasang A Karum Shingtau Ai Lam
11. Karai Kasang a karum shingtau lam kaw nna akyu lu na matu anhte hpa galaw ra ai kun?
11 Yehowa gaw “matsan mayan ni hpe sharawt” ya ai. Shi anhte hpe tsawra nna galoi mung karum na matu jin jin rai nga ai. (Shakawn 147:6a) Shi a karum shingtau ai lam kaw nna anhte gara hku akyu lu la mai na kun? Anhte gaw shi hte ngang kang ai hku hkau lam nga ra ai. Dai hku nga na matu anhte hta shagrit shanem ai myit nga ra ai. (Zehpani 2:3, NW) Shagrit shanem ai wa gaw, n tara ai lam ni hpe sharai na matu, yakhkak jamjau ai lam ni htum mat na matu Yehowa hpe sha kamhpa ai. Dai zawn galaw ai ni hpe Yehowa ra sharawng ai.
12, 13. (a) Karai Kasang a karum shingtau ai kaw nna akyu lu na matu anhte hpa ni hpe koi ra na kun? (b) Kadai ni hpe Yehowa ra sharawng ai kun?
12 Karai Kasang gaw “tara n lang ai ni hpe ga de jahkrat kau mu ai.” (Shakawn 147:6b) Anhte dai zawn n hkrum mayu ai. Karai Kasang a sadi dung ai tsawra myit madun ai hpe sha anhte ra ga ai. Dai majaw, shi n ju n dawng ai hpe anhte n ju n dawng ra ai. (Shakawn 97:10) Ga shadawn, hpye ai amu galaw ai hpe anhte n ju n dawng ra ai. De a lachyum gaw, dai hku byin na matu lam woi ya ai nse nsa sumla hte hpawn yawng hpe koi gam ra ai. (Shakawn 119:37; Mahte 5:28) Dai hpe gasat na matu n loi na re. Raitim, galaw yang shaman chyeju lu na re ai majaw, shakut na matu ging dan ai.
13 Dai hpe tinang a atsam hte n lu gasat ai. Yehowa hpe anhte kamhpa ra ai. Anhte gaw masha ni kamhpa chye ai lam ni hpe kamhpa na nga yang, shi ra sharawng na kun? Ra sharawng na n re. Yehowa gaw, ‘n-gun ja ai gumra ni hpe n ra sharawng’ ai. Anhte a atsam hte kaga masha ni hpe kamhpa ging ai kun? Yehowa gaw, “share shagan ai hpyenla ni hpe shi yu kabu nga ai” n rai. (Shakawn 147:10, JCLB) Dai hku galaw na malai, anhte a gawngkya ai lam kaw na hkye la na matu, Yehowa hpe matut nna karum hpyi ra ai. Dai zawn hpyi shawn ai ga ni madat na matu, shi galoi mung jin jin rai nga ai. “Yehowa gaw shi hpe hkrit kamyin ai ni hte, Shi a chyeju hpe myit mada ai ni hta, awng nga ai.” (Shakawn 147:11) Shi gaw sadi dung nna anhte hpe tsawra ai majaw, anhte a n kaja ai myit jasat ni hpe awng dang lu hkra karum ya na hpe kam mai ai.
14. Shakawn kungdawn sara hpa hpe kam ai kun?
14 Anhte hta manghkang ni nga wa yang, Yehowa karum ya na hpe kam mai ai. Israela ni Yerusalem de bai wa ai shaloi, Yehowa shanhte hpe gara hku karum ya wa ai lam shakawn kungdawn sara bai myit yu ai. Shi ndai hku tsun ai: “Na a mare chyinghka htinggrang ni hpe shi shangang da nna, Na a htingwang na nshu nsha ni hpe shaman ya nit dai. Na a lamu ga jarit hpe shi shangwi ya” ai. (Shakawn 147:13, 14) Mare chyinghka ni hpe ngang hkra galaw ya ai majaw shakawn kungdawn sara gaw, shim lum ai ngu hkamsha ai. Dai gaw shi a masha ni hpe Yehowa makawp maga ya ai lam shakawn kungdawn sara hpe kam shangun ai.
15-17. (a) Anhte a manghkang ni hte seng nna gara hku hkamsha chye ai kun? Raitim, Yehowa gaw Chyum Laika hku nna gara hku karum ya ai kun? (b) Karai a mungga gaw anhte hpe gara hku “alawan gat pru” nna karum ya ai lam ga shadawn jaw u.
15 Na a manghkang ni a majaw, nang myit tsang nga na re. Raitim, dai ni hpe hparan lu na matu, Yehowa nang hpe hpaji byeng-ya jaw na re. Shakawn kungdawn sara ndai hku tsun ai: Karai Kasang gaw “ga de shi a ga matsun hpe dat dat nna, Shi a mungga alawan gat pru nga ai.” Bai shi gaw hkyen hte sin ni a lam tsun nna ndai hku tsun ai: “Shi a kashung ai hpe kadai sharang lu na rai nga a ta?” “Shi a mungga hpe shi dat dat nna, dai ni hpe shabyawng dat nu ai.” (Shakawn 147:15-18) Anhte a Karai Kasang gaw yawng hpe chye na nna, yawng hpe galaw lu ai. Hkyen hte sin hpe hkang lu ai zawn, nang hkrum nga ai gara manghkang hpe mung awng dang hkra shi karum ya lu ai.
Na a prat hta Yehowa alawan lam matsun ya ai hpe hkrum ga ai kun?
16 Dai ni aten hta Yehowa gaw, Chyum Laika hku nna anhte hpe lam matsun ya nga ai. Shakawn kungdawn sara tsun ai zawn, shi a ga gaw anhte hpe karum na matu, “alawan gat pru” nga ai. Ra ang ai aten hta htap htuk ai hku Karai Kasang lam matsun ya ai. Chyum Laika, sadi dung ai mayam lajang ya ai laili laika ni, JW TV lamang, jw.org, myitsu salang ni hte hpunau nauna ni hku nna anhte kade daram akyu hkamsha wa ai lam ni hpe myit yu u. (Mahte 24:45) Na a prat hta Yehowa alawan lam matsun ya ai hpe hkrum ga ai kun?
17 Nauna Simoni gaw Karai Kasang a mungga shi hpe karum ya wa ai lam hkrum ga ai. Shi gaw manu n dan nna, Yehowa shi hpe n ra sharawng ai ngu hkamsha ai. Raitim, shi myit daw ai shaloi, shi hpe karum na matu Yehowa hpang matut nna akyu hpyi ai. Chyum Laika mung matut nna hkaja ai. Shi ndai hku tsun ai: “Yehowa n-gun n jaw ai, lam matsun n jaw ai aten galoi mung n nga wa ai.” Dai majaw, shi gaw kaja ai hku mu mada chye ai myit nga wa ai.
18. Yehowa nang hte ani sha nga yang gara hku hkamsha ai kun? “Yehowa hpe shakawn kungdawn mu” ngu tsun ging ai gara lam ni nga ai kun?
18 Yehowa gaw mungkan ting hta nga ai amyu sha ni kaw nna, moi na Israela masha ni hpe shi a amyu sha hku nna lata da ai hpe shakawn kungdawn sara chye ai. Dai amyu langai sha, Karai Kasang a “mungga” hte “ga matsun” ni lu la wa ai. (Shakawn 147:19, 20 hpe hti u.) Dai ni aten hta mung, Karai Kasang a amying hpe anhte hkam la lu ai majaw grai arawng la ga ai. Shi a mungga hku nna anhte hpe lam matsun ya ai, shi hpe chye lu ai, hku hkau lu ai majaw anhte grai chyeju dum ga ai. Shakawn kungdawn 147 hpe ka ai sara zawn nang hta mung, “Yehowa hpe shakawn kungdawn” ging ai lam ni law law nga nna kaga ni hpe mung dai zawn galaw na matu n-gun jaw mayu na re.


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Sri Lanka
Watch Tower Bible and Tract Society of Lanka
711 Station Road
WATTALA 11300
SRI LANKA
+94 11-2930-444
Hkawm Chyai Lamang
Langai Ya kaw nna Manga Ya
8:00 a.m. kaw nna 11:15 a.m. hte 1:00 p.m. kaw nna 3:45 p.m.
Na ai aten: Minit 45
Dan Dawng Lam Ni
Chyum Laika hte seng ai laili laika ni hpe Sinhala ga hte ga gale taw ai. Sinhala ga hte nsen rim da ai ni mung nga ai.


text:
N-nan e` gaw, kan machyi ai nga tsun ai majaw, tsi rung de' sa madun n-htawm tsi tsi lajang ai lam ni galaw lai wa sai rai nga ai. Hpang e` gaw, kan jahkring hkring machyi wa ai majaw, a tsawm sha jep dat yu ai shaloi, shat kan cancer rai taw ai hpe mu lu ai hpang, laja lana tsi tsi lajang ai lam ni galaw lai wa sai.
Rai tim, cancer ngu ai gaw, yawng chye ai hte' maren, tsi la yak ai baw re majaw, hpang jahtum tsi rung kaw na, tsi sarawun kaba ni pyi n-hkap la mat ai hpang, Slg. A Gu Hkyen gaw Madu Yesu hta yup pyaw mat wa sai.
N-nga mat wa sai, Slg. A Gu Hkyen gaw Malaysia du ai sanit ning(7) rai sai nga chye lu ai. UNHCR kawn masat tawn sai, tsin yam masha langai mung rai nga ai. UNHCR kawn jaw ai, tsin yam masat lek mat hpe 2003 hta lu la wa sai rai nga ai.
Slg. A Gu Hkyen gaw, tsaw ra la ai ning rum ning tau jan, Nin Sar hte kasha marai masum hpe mungkan ga e` kau tawn da let, Madu Yesu hta yup pyaw mat wa sai lam, tsan ai shara de' du taw nga ai, Makyin Jinghku ni yawng hpe, n-dai KRC blog kawn, shana dat ga ai.